**DARBŲ VIEŠOJO PIRKIMO–PARDAVIMO SUTARTIS**

2025 m. liepos 28 d. Nr. R4-624

Pirkimo numeris: 3580881

Pirkimo pavadinimas: Ignalinos miesto kultūros namų, Ateities g. 43 Ignalinoje rekonstravimo darbai

Komisijos protokolo dėl laimėjusio pasiūlymo nustatymo data 2025-07-23 Nr. S4-232

**Perkančiosios organizacijos pavadinimas – Ignalinos rajono savivaldybės administracija (toliau – Pirkėjas)**

Adresas: Laisvės a. 70, LT-30122 Ignalina

Įmonės kodas .............

PVM mokėtojo kodas: nėra PVM mokėtojas

Atsiskaitomosios sąskaitos numeris ..............................

**Rangovo pavadinimas – UAB RTS Baltic (toliau – Rangovas)**

Adresas: Mokyklos g. 10, Bačkininkų k., Švenčionių r.

Įmonės kodas .....................................

PVM mokėtojo kodas: ...........................

Atsiskaitomosios sąskaitos numeris mokėjimams vykdyti: ..............................

**Pirkėjas ir Rangovas sudarė šią viešojo pirkimo–pardavimo sutartį (toliau – Sutartis).**

**SPECIALIOSIOS SĄLYGOS**

I SKYRIUS

SUTARTIES DALYKAS

1. Šia Sutartimi Rangovas įsipareigoja per Sutartyje nustatytą darbų atlikimo terminą ir Sutartyje nustatytomis sąlygomis atlikti ir perduoti šiuos darbus (toliau – darbai):Ignalinos miesto kultūros namų, Ateities g. 43 Ignalinoje rekonstravimo darbai kaip numatyta Sutartyje bei ištaisyti po darbų atlikimo termino nustatytus defektus, o Pirkėjas įsipareigoja su daryti Rangovui būtinas sąlygas darbams atlikti, Sutartyje numatyta tvarka priimti tinkamai atliktų darbų rezultatą ir sumokėti Rangovui Sutarties kainą Sutartyje numatytomis sąlygomis ir tvarka. Darbų techninė specifikacija, apimtys, pagrindiniai reikalavimai nurodyti techniniame darbo projekte Nr.ATR17-102-TDP ir yra privalomi Sutarties Šalims.

**II SKYRIUS**

**DARBŲ VYKDYMO SĄLYGOS IR TERMINAI**

1. Darbai turi būti atliekami šiuo adresu: Ateities g. 43, Ignalinos mieste.
2. Darbų atlikimo terminas: ne ilgiau kaip per 150 (vienas šimtas penkiasdešimt) kalendorinių dienų nuo darbų pradžios.
3. Darbų pradžia – statybvietės perdavimo–priėmimo akto pasirašymo data.
4. Darbų pabaiga pagal Sutartį bus laikomas momentas, kai bus užbaigti visi Sutartyje numatyti darbai, ištaisyti defektai ir pasirašytas darbų perdavimo–priėmimo aktas ir statybos užbaigimo aktas.
5. Darbų atlikimo terminas, Sutarties šalims raštu išreiškus sutikimą, gali būti pratęstas vieną kartą 30 (trisdešimt) kalendorinių dienų.

**III SKYRIUS**

**SUTARTIES GALIOJIMO TERMINAS IR VYKDYMO PRADŽIA**

7. Sutartis įsigalioja kai Sutartį pasirašo abi Sutarties Šalys (jei Šalys pasirašo skirtingu metu, Sutarties įsigaliojimo data laikoma paskutiniosios Šalies parašo data).

8. Sutartis galioja iki visiško Sutartyje numatytų įsipareigojimų įvykdymo, tačiau visais atvejais darbų atlikimo, paslaugų teikimo, prekių teikimo terminas negali būti ilgesnis nei 3 (treji) metai nuo Sutarties įsigaliojimo dienos.

9. Sutartis gali būti pradėta vykdyti tik po to, kai Rangovas Sutarties bendrųjų sąlygų nustatyta tvarka raštu pateikia Pirkėjui informaciją apie tuo metu žinomų subtiekėjų pavadinimus, kontaktinius duomenis ir jų atstovus, arba informuoja Pirkėją, kad subrangovai nebus pasitelkiami. Informacija Pirkėjui turi būti pateikta per 5 (penkias) darbo dienas nuo Sutarties įsigaliojimo dienos, jei per nustatytą terminą informacija nėra pateikiama laikoma, kad subrangovai nebus pasitelkiami.

10. Kartu su pasirašyta Sutartimi Rangovas turi pateikti statybos darbų ir įkainių žiniaraštį, kuriame nurodyta bendra statybos darbų kaina turi sutapti su Rangovo pasiūlyme nurodyta statybos darbų kaina. Šie žiniaraščiai nebus naudojami atsiskaitymui už atliktus darbus, o bus reikalingi siekiant įvertinti atsisakomus ir (ar) papildomus darbus, jeigu Sutarties vykdymo metu atsirastų toks poreikis. Pirkėjas, patvirtindamas apmokėjimo sumą, gali atsižvelgti į tą išskaidymą, tačiau neturi būti jo saistomas.

**IV SKYRIUS**

**SUTARTIES KAINA IR MOKĖJIMO SĄLYGOS**

11. Ši Sutartis yra fiksuotos kainos Sutartis. Sutarties kaina, Sutarties vykdymo metu, išskyrus Sutarties specialiosiose sąlygose numatytą PVM tarifo perskaičiavimą, Sutarties kainos peržiūrą ir kitus Sutartyje numatytus atvejus, negali būti keičiama. Darbų apimtys ir kiekiai yra nustatyti Sutarties 1 priede, tačiau rizika dėl galimo darbų kiekių svyravimo perduodama Rangovui. Sutarties 1 priede nurodyti kiekiai yra apytikriai ir neturi būti laikomi faktiniu ir tiksliu darbų, kuriuos Rangovui reikia atlikti, kiekiu. Jei Rangovo įvykdytų darbų faktinis kiekis skiriasi nuo Sutarties 1 priede nurodyto perkamo kiekio, laikoma, kad šie didesni ar mažesni darbų kiekiai buvo įskaičiuoti į mokėtiną pagal Sutartį kainą ir, nepriklausomai nuo faktinio atliktų darbų kiekio, Sutarties kaina negali būti keičiama, t. y. jei nesikeičia darbų apimtys, didesni atliktų darbų kiekiai nelaikomi papildomais darbais, o mažesni – atsisakomais atlikti darbais.

12. Atliekami šie darbai:

|  |  |
| --- | --- |
| **Valiuta** | **Eurai** |
| **Eil. Nr.** | **Darbų pavadinimas** | **Suma be PVM** |
| 1. | Ignalinos miesto kultūros namų, Ateities g. 43 Ignalinoje rekonstravimo darbai | 134 700,00 |
| 2. | Pastato kadastrinių matavimų bylos su atitinkančia patikra registracijai VĮ Registrų centre parengimas | 4 300,00 |
| **Sutarties kaina be PVM:** | 139 000,00 |
| **PVM(21 proc.) kaina:** | 29 190,00 |
| **Sutarties kaina su PVM:** | 168 190,00 |
| **Bendra kaina su PVM žodžiais:vienas šimtas šešiasdešimt aštuoni tūkstančiai vienas šimtas devyniasdešimt Eur** |

13. Į fiksuotą Sutarties kainą yra įskaityti visi mokesčiai ir visos su Sutarties vykdymu susijusios išlaidos. Apmokėjimo už tinkamai pagal Sutartį atliktus darbus sumai nustatyti turi būti taikomos Įkainotų veiklų sąraše (Sutarties 2 priedo dalis) nurodytos fiksuotos darbų grupių (etapų) kainos. Įkainotų veiklų sąraše nurodytos darbų grupių (etapų) fiksuotos kainos gali būti sumokėtos Rangovui dalimis atsižvelgiant į faktiškai atliktą to darbo grupės (etapo) dalį, šiame skyriuje numatyta tvarka. Tokiu atveju, Rangovo prašymu, Pirkėjo atstovas – statinio statybos techninės priežiūros vadovas, patikrindamas dalinai atlikto darbo grupės (etapo) apimtį, turi įvertinti, kokia Įkainotų veiklų sąraše numatyto darbo grupės (etapo) dalis procentais yra faktiškai atlikta ir pranešti Rangovui.

14. Sutarties kaina gali būti peržiūrėta:

14.1 Dėl PVM tarifo pokyčio: jei Sutarties vykdymo metu pasikeičia (padidėja ar sumažėja) PVM tarifas, Sutarties kaina atitinkamai didinama arba mažinama, jei pagal galiojančius teisės aktus Rangovui reikia mokėti PVM. Sutarties kainos perskaičiavimo formulė pasikeitus PVM tarifui:

Sn= A + $\frac{Ss - A}{1 + \frac{Ts}{100} }$ × ( 1 + $\frac{Tn}{100}$ )

Sn – perskaičiuota Sutarties kaina;

Ss – Sutarties kaina iki perskaičiavimo;

A – įvykdytų sutartinių įsipareigojimų (pristatytų prekių, suteiktų paslaugų ir kt.) kaina (su PVM) iki

perskaičiavimo;

Ts – senas PVM tarifas (procentais);

Tn – naujas PVM tarifas (procentais).

14.2. Sutartyje nėra numatytos kainos peržiūros sąlygos, nesusijusios su mokesčių pasikeitimu.

15. Sutarties kainos perskaičiavimas įforminamas šalių rašytiniu susitarimu, kuris tampa neatskiriama Sutarties dalimi. Perskaičiuojant kainą, jei reikia, šalių rašytiniu sutarimu yra koreguojama ir mokėjimų tvarka.

16. Apmokėjimas vykdomas tokia tvarka:

16.1. Avansinis mokėjimas Rangovui nemokamas.

16.2. Mokėjimas atliekamas tik po to, kai Pirkėjas patikrina atliktų darbų kokybę ir /ar kitus numatytus Rangovo įsipareigojimus (jei buvo numatyta) ir abi šalys pasirašo darbų perdavimo–priėmimo aktą. Darbų perdavimo–priėmimo aktas turi būti pasirašomas ne vėliau kaip iki atsiskaitomojo mėnesio 30 dienos.

16.3. Mokėjimas atliekamas remiantis Rangovo pateikta elektronine sąskaita faktūra / PVM sąskaita faktūra (toliau – elektroninė sąskaita) už faktiškai įvykdytus Rangovo įsipareigojimus. Elektroninė sąskaita turi atitikti perdavimo–priėmimo aktą pagal turinį.

16.4. Tarpiniai mokėjimai atliekami ne dažniau kaip du kartus per kalendorinį mėnesį.

17. Apmokėjimo tvarka gali būti keičiama Sutartyje numatytomis sąlygoms. Kai Sutartyje numatytais atvejais tarp Rangovo, Pirkėjo ir subrangovo yra sudaroma trišalė sutartis:

17.1. atliekant tiesioginius mokėjimus subrangovui, turi būti vadovaujamasi trišalėje sutartyje nustatyta apmokėjimo tvarka;

17.2. atliekant mokėjimus Rangovui turi, būti nustatyta nauja apmokėjimo su Rangovu tvarka, įforminta šalių rašytiniu susitarimu, atsižvelgiant į subrangovui pagal trišalę sutartį mokamą dalį;

17.3. negali būti keičiama Sutarties kaina.

18. Mokėjimus Pirkėjas privalo įvykdyti ne vėliau kaip per 30 kalendorinių dienų nuo perdavimo-priėmimo akto pasirašymo ir elektroninės sąskaitos gavimo, kai Rangovas tinkamai atliko darbus ir įvykdė kitus numatytus Rangovo įsipareigojimus (jei buvo numatyta) bei pateikė Pirkėjui visus tinkamus dokumentus. Elektroninė sąskaita gali būti išrašoma tik po perdavimo-priėmimo akto pasirašymo.

**V SKYRIUS**

**PRIEVOLIŲ ĮVYKDYMO UŽTIKRINIMAS IR DELSPINIGIAI**

19. Rangovas, nutraukus Sutartį dėl Rangovo sutartinių įsipareigojimų pažeidimo, dalinio ar visiško jų nevykdymo arba netinkamo vykdymo, moka Pirkėjui 10 (dešimt) procentų Sutarties kainos eurais be PVM dydžio baudą per 5 (penkias) darbo dienas nuo Pirkėjo pareikalavimo pateikimo dienos.

20. Jeigu Rangovas vėluoja vykdyti sutartinius įsipareigojimus, Pirkėjas skaičiuoja 0,03 procento dydžio delspinigius Sutarties bendrosiose sąlygose nustatyta tvarka.

**VI SKYRIUS**

**SUSIRAŠINĖJIMAS**

21. Susirašinėjimas tarp Sutarties šalių vykdomas lietuvių kalba.

22. Pirkėjo ir Rangovo vienas kitam siunčiami pranešimai turi būti raštiški ir siunčiami už Sutarties vykdymą paskirtų atsakingų asmenų adresais.

23. Pirkėjo ir Rangovo už Sutarties vykdymą paskirti atsakingi asmenys:

|  |  |  |
| --- | --- | --- |
|  | **Rangovas** | **Pirkėjas** |
| Vardas, pavardė |  |  |
| Pareigos | Direktorius | Urbanistikos ir infrastruktūros skyriaus vyresn. specialistas |
| Telefonas |  |  |
| El. paštas |  |  |

**VII SKYRIUS**

**KITOS NUOSTATOS**

24. Ši Sutartis sudaroma lietuvių kalba.

25. Sutartis sudaryta dviem vienodą juridinę galią turinčiais egzemplioriais – po vieną kiekvienai šaliai. Sutarties lapai su priedais turi būti sunumeruoti vientisa numeracija, susiūti taip, kad nepažeidžiant susiuvimo nebūtų galima į Sutartį įdėti naujų lapų arba juos pakeisti. Sutarties paskutinio lapo antroje pusėje turi būti patvirtinimas Rangovo ir Pirkėjo arba jų įgaliotųjų asmenų parašais, nurodytas pasirašiusiojo asmens vardas, pavardė ir Sutartį sudarančių lapų skaičius. Šie reikalavimai netaikomi, jei Sutartis pasirašoma kvalifikuotu elektroniniu parašu, atitinkančiu Sutarties bendrosiose sąlygose nustatytus reikalavimus.

26. Rangovas privalo užtikrinti Darbų saugos ir sveikatos, gaisrinės saugos, aplinkos apsaugos reikalavimų įgyvendinimą bei tinkamas darbo higienos sąlygas Darbų objekte, taip pat gretimos aplinkos bei gamtos ir nekilnojamųjų kultūros paveldo vertybių (jeigu tokių yra) apsaugą ir greta Darbų objekto gyvenančių, dirbančių, poilsiaujančių ir judančių žmonių apsaugą nuo Darbų sukeliamų pavojų, taip pat nepažeisti trečiųjų asmenų gyvenimo ir veiklos sąlygų visa statybos laikotarpį.

Rangovas vykdant Sutartį privalo užtikrinti, kad nurodyti Darbai būtų vykdomi taikant aplinkos apsaugos vadybos sistemą EMAS arba kitą aplinkos apsaugos vadybos sistemą, įdiegtą pagal standartą LST EN ISO 14001 ar kitus aplinkos apsaugos vadybos standartus, pagrįstus atitinkamais Europos arba tarptautiniais standartais, kuriuos yra patvirtinusios sertifikavimo įstaigos, atitinkančios Europos Sąjungos teisės aktus arba atitinkamus Europos ar tarptautinius sertifikavimo standartus.

Užsakovui paprašius, Rangovas turi per 10 (dešimt) kalendorinių dienų nuo prašymo gavimo dienos pateikti Užsakovui ataskaitą ir (ar) dokumentus, patvirtinančius nurodytų įsipareigojimų laikymąsi

Pažeidus šiame punkte numatytus reikalavimus, Rangovas įsipareigoja sumokėti Užsakovui 1 proc. nuo Sutarties vertės dydžio baudą.

**VIII SKYRIUS**

**SUTARTIES DOKUMENTŲ PIRMUMAS**

27. Sutartį sudaro specialiosios sąlygos, jų priedai ir Sutarties bendrosios sąlygos. Jeigu Sutarties specialiųjų sąlygų ir /ar jų priedų nuostatos neatitinka Sutarties bendrųjų sąlygų nuostatų, pirmenybė yra teikiama Sutarties specialiųjų sąlygų bei jų priedų nuostatoms. Sutarties specialiųjų sąlygų priedai:

* 1. priedas. Techninis darbo projektas.
	2. priedas. Rangovo pasiūlymas su įkainotu veiklų sąrašu ir kitais priedais.
	3. priedas. Atliktų darbų akto forma.
	4. priedas. Darbų perdavimo–priėmimo akto forma.
	5. priedas. Statybvietės priėmimo–perdavimo akto forma.
	6. priedas. Trišalės atsiskaitymo sutarties forma.

28. Laikoma, kad Sutartį sudarantys dokumentai vienas kitą paaiškina. Kiekvienas paskesnis eilės dokumentas turi žemesnę juridinę galią nei prieš jį nurodytas dokumentas. Neaiškumo ar prieštaravimo atveju jais vadovaujamasi šiame skyriuje nurodyta eilės tvarka.

**IX SKYRIUS**

**BAIGIAMOSIOS NUOSTATOS**

29. Pirkėjo už Sutarties ir jos pakeitimų viešinimą atsakingu paskirtas asmuo: ........................, Viešųjų pirkimų skyriaus prekių ir paslaugų pirkimo specialistė, tel. ......................... Šalys patvirtina, kad Sutartį perskaitė, suprato jos turinį ir pasekmes, priėmė ją kaip atitinkančią jų tikslus ir pasirašė toliau nurodyta data.

|  |  |
| --- | --- |
| **Rangovas** | **Pirkėjas** |
| Vardas, Pavardė |  Aleksandr Necvetnyj | Vardas, Pavardė | Vidas Kreivėnas |
| Pareigos | Direktorius | Pareigos | Administracijos Direktorius |

**BENDROSIOS SĄLYGOS**

**I SKYRIUS**

**SUTARTIES AIŠKINIMAS**

1. Sutarties antraštės ir skyrių pavadinimai negali būti naudojami jai aiškinti.

2. Priklausomai nuo konteksto, žodžiai, vartojami vienaskaita, gali reikšti daugiskaitą ir atvirkščiai, o vyriškosios giminės žodžiai gali reikšti moteriškąją ir atvirkščiai.

3. Kai tam tikra reikšmė yra skirtinga tarp nurodytų skaičiais ir žodžiais, vadovaujamasi žodine reikšme.

4. Sutarties trukmė ir kiti terminai yra skaičiuojami darbo dienomis, jei Sutartyje nenurodyta kitaip.

**II SKYRIUS**

**TAIKYTINA TEISĖ IR SUTARTIES KALBA**

5. Šiai Sutarčiai ir visoms iš šios Sutarties atsirandančioms teisėms ir pareigoms taikomi Lietuvos Respublikos įstatymai, įstatymų įgyvendinamieji teisės aktai, statybos techniniai reglamentai bei kiti normatyviniai teisės aktai.

6. Sutartis sudaryta ir turi būti aiškinama pagal Lietuvos Respublikos teisę.

7. Sutarties kalba apibrėžiama Sutarties specialiosiose sąlygose.

**III SKYRIUS**

**SUSIRAŠINĖJIMAS**

8. Su Sutarties įgyvendinimu susijusiais klausimais Sutarties šalys susirašinėja Sutarties specialiosiose sąlygose numatyta kalba bei nurodytais adresais.

9. Sutarties šalių viena kitai siunčiami pranešimai turi būti raštiški. Jei Sutartyje nenustatyta kitaip, šalims pranešimai turi būti siunčiami paštu, elektroniniu paštu arba įteikiami asmeniškai. Pasikeitus Sutarties šalių adresams, telefonų numeriams ar kitiems rekvizitams, Šalys ne vėliau kaip per 5 (penkias) darbo dienas nuo pakeitimų dienos raštu informuoja viena kitą apie pakeitimus. Šalis, neįvykdžiusi šio reikalavimo, negali pareikšti pretenzijų ar atsikirtimų, kad kitos šalies veiksmai, atlikti pagal paskutinius jai žinomus duomenis, neatitinka Sutarties sąlygų arba ji negavo pranešimų, siųstų pagal šiuos duomenis.

10. Jei siuntėjui reikia gavimo patvirtinimo, jis nurodo tokį reikalavimą pranešime. Jei yra nustatytas atsakymo į raštišką pranešimą gavimo terminas, siuntėjas pranešime turėtų nurodyti reikalavimą patvirtinti raštiško pranešimo gavimą. Bet kuriuo atveju siuntėjas imasi priemonių, būtinų jo pranešimo gavimui užtikrinti.

11. Pranešimai neturi būti nepagrįstai sulaikomi arba delsiami išsiųsti.

**IV SKYRIUS**

**PIRKĖJO TEISĖS IR PAREIGOS**

12. Pirkėjas bendradarbiauja su Rangovu ir suteikia jam informaciją, reikalingą tinkamam Sutarties įvykdymui.

13. Pirkėjas privalo perduoti Rangovui statybvietę ir jos valdymo teisę ne vėliau kaip per 10 (dešimt) darbo dienų nuo Sutarties įsigaliojimo dienos. Statybvietė yra perduodama šalims pasirašant statybvietės perdavimo ir priėmimo aktą STR 1.06.01:2016 „Statybos darbai. Statinio statybos priežiūra“ nustatyta tvarka. Jeigu Pirkėjas šiame punkte nustatyta tvarka laiku neperdavė statybvietės Rangovui, Rangovas privalo raštu pranešti Pirkėjui, kad negali pradėti darbų. Jei Rangovas be jokių pateisinamų priežasčių vengia iš Pirkėjo priimti statybvietę, jis moka šioje Sutartyje numatytą netesybų dydį iki statybvietės perėmimo dienos.

14. Pirkėjas privalo gauti statybos leidimą darbams vykdyti (jei taikoma).

15. Pirkėjas įsipareigoja įsakymu paskirti techninį prižiūrėtoją ir informuoti Rangovą apie jo paskyrimą (jei taikoma).

16. Jei reikia, per 5 darbo dienas nuo Sutarties sudarymo Pirkėjas Rangovui nemokamai pateikia brėžinių, reikalingų Sutarčiai vykdyti, kopijas, taip pat specifikacijų ir kitų Sutarčiai vykdyti reikalingų dokumentų kopijas.

17. Pirkėjas turi teisę duoti nurodymus ir pateikti papildomus dokumentus ar instrukcijas, jei tai būtina tinkamam Sutarties įvykdymui.

18. Pirkėjas turi teisę bet kuriuo metu tikrinti darbų eigą ir kokybę, Rangovo tiekiamų medžiagų kokybę, medžiagų naudojimą, o pastebėjęs nukrypimų nuo Sutarties sąlygų, bloginančių darbų rezultato kokybę, ar kitų trūkumų, nedelsdamas apie tai pranešti Rangovui ir reikalauti ištaisyti pažeidimus. Jeigu darbo atlikimo metu paaiškėja, kad darbas nebus tinkamai atliktas, Pirkėjas turi teisę nustatyti Rangovui protingą terminą trūkumams pašalinti, o jeigu Rangovas per nustatytą terminą šio reikalavimo neįvykdo – nutraukti Sutartį ir reikalauti atlyginti nuostolius.

19. Pirkėjas įsipareigoja statinio statybos užbaigimo aktu / deklaracija apie statybos užbaigimą / darbų priėmimo–perdavimo aktu (jei užbaigimo aktas ar deklaracija apie statybos užbaigimą yra neprivalomi) priimti iš Rangovo galutinai atliktus darbus, jei jie atitinka šios Sutarties nustatytus ir darbams taikomus kokybės reikalavimus.

20. Pirkėjas privalo Sutartyje nustatytomis sąlygomis laiku apmokėti Rangovo pateiktas ir patvirtintas sąskaitas.

21. Pirkėjas gali turėti ir kitų teisių ir pareigų, jei jos numatytos Sutartyje ir jos prieduose.

**V SKYRIUS**

**RANGOVO TEISĖS IR PAREIGOS**

22. Rangovas visą Sutarties vykdymo laikotarpį turi užtikrinti pirkimo, kurį įvykdžius buvo sudaryta ši Sutartis, dokumentuose nustatytų jo pašalinimo pagrindų nebuvimą.

23. Rangovas patvirtina, kad yra gavęs visą būtiną informaciją, kurią Rangovas, panaudodamas visas savo žinias ir rūpestingumą, galėjo gauti iki Sutarties pasirašymo, ir kuri gali turėti įtakos Sutarties kainai arba darbams.

24. Turi būti laikoma, kad Sutartyje nurodyta kaina apima visus Rangovo sutartinius įsipareigojimus ir visa, kas būtina tinkamai vykdyti ir užbaigti darbus.

25. Rangovas įsipareigoja tinkamai vykdyti Sutartį, nustatytu terminu vykdyti sutartinius įsipareigojimus pagal Sutarties, pasiūlymo, techninės užduoties sąlygas ir Pirkėjo pateiktus užsakymus už ne didesnę nei šioje Sutartyje nurodytą kainą, vykdyti kitus Sutartyje nustatytus įsipareigojimus, savo rizika bei pajėgumais kaip įmanoma rūpestingai bei efektyviai, įskaitant, bet neapsiribojant, darbų atlikimą pagal geriausius visuotinai pripažįstamus profesinius, techninius standartus ir praktiką, panaudodamas visus reikiamus įgūdžius, žinias.

26. Jei Sutartyje nenustatyta kitaip, Rangovas turi pasirūpinti visa Sutarčiai vykdyti būtina įranga, įrankiais, priemonėmis, medžiagomis, darbų priežiūra ir darbo jėga.

27. Rangovas privalo užtikrinti, kad jis ir bet kurie asmenys, veikiantys jo vardu, yra gavę visus būtinus leidimus, kvalifikacijos atestacijos pažymėjimus ar kitokius dokumentus, leidžiančius užsiimti šioje Sutartyje nustatyta veikla, kuri yra Rangovo sutartinių įsipareigojimų dalis.

28. Rangovas yra vienintelis atsakingas asmuo, jei trečiosios šalys pateiktų reikalavimus dėl jų patirtos žalos turtui ar asmeniui, padarytos Rangovo ir / ar subrangovų. Rangovas garantuoja dėl tokių reikalavimų galimų nuostolių atlyginimą Pirkėjui.

29. Rangovas turi vykdyti Pirkėjo teisėtus nurodymus, susijusius su Sutarties vykdymu.

30. Jei yra skiriamas statybos darbų vadovas, Rangovas privalo paskirti Lietuvos Respublikos teisės aktų nustatyta tvarka atestuotą statybos darbų vadovą, kuris privalo vykdyti pareigas, numatytas STR 1.06.01:2016 „Statybos darbai. Statinio statybos priežiūra“.

31. Rangovas įsipareigoja laikytis visų Lietuvos Respublikoje galiojančių įstatymų, kitų teisės aktų nuostatų ir garantuoja Pirkėjui nuostolių atlyginimą, jei Rangovas nesilaikytų minėtųjų įstatymų, kitų teisės aktų ir dėl to būtų pateikti kokie nors reikalavimai ar pradėti procesiniai veiksmai.

32. Rangovas privalo prisiimti visą atsakomybę už darbus nuo darbo pradžios, kol bus išduotas ir pasirašytas darbų perdavimo–priėmimo aktas. Jeigu darbams, medžiagoms ar įrangai padaroma žala arba jie prarandami, kai už jų priežiūrą atsako Rangovas ir atsakomybė už tą praradimą nepriskirtina Pirkėjui, tai Rangovas savo rizika ir sąskaita privalo ištaisyti praradimus ar žalą taip, kad darbai, medžiagos ar įranga atitiktų Sutartį.

33. Jei Rangovas yra rangovų grupė, visi tokios grupės nariai yra solidariai atsakingi Pirkėjui už Sutarties vykdymą. Rangovas privalo paskirti vieną iš grupės atsakinguoju rangovu atstovauti santykiuose su Pirkėju.

34. Rangovas privalo atlyginti nuostolius ir apsaugoti Pirkėją nuo visų pretenzijų, kompensacijų, susijusių su:

34.1. bet kurio asmens sužalojimu, negalavimu, liga ar mirtimi, kylančių arba atsiradusių dėl Rangovo veiksmų vykdant darbus, taisant defektus darbų vykdymo metu;

34.2. bet kurios nuosavybės (kitos nei darbai) nuostoliais, praradimais, susijusiais arba atsiradusiais dėl Rangovo arba jo personalo veiksmų, aplaidumo, tyčinio veiksmo ar Sutarties pažeidimo.

35. Rangovas atsako už pateiktų įmonės rekvizitų, įskaitant banko sąskaitą, teisingumą.

36. Rangovas įsipareigoja Pirkėjui raštu paprašius, grąžinti visus iš Pirkėjo gautus Sutarčiai vykdyti reikalingus dokumentus.

37. Rangovas gali turėti ir kitų teisių bei pareigų, jei jos numatytos Sutartyje ir jos prieduose.

**VI SKYRIUS**

**SUBRANGA**

38. Rangovas įsipareigoja užtikrinti, kad Sutartį vykdys Sutarties 2 priede nurodyti ir (ar) kvalifikacinius reikalavimus (jei taikoma subrangovui) atitinkantys subrangovai. Susitarimas, pagal kurį Rangovas daliai įsipareigojimų, numatytų šioje Sutartyje, vykdyti pasitelkia trečiąjį asmenį, yra laikomas subranga. Toks susitarimas galioja, jei jis sudarytas raštu.

39. Rangovas per 5 (penkias) darbo dienas nuo Sutarties įsigaliojimo dienos, bet ne vėliau negu Sutartis pradedama vykdyti įsipareigoja Pirkėjui pranešti visus subrangovų pavadinimus, pateikti subrangovų ir jų atstovų kontaktinius duomenis.

40. Rangovas privalo nedelsdamas, bet ne vėliau kaip per 3 (tris) darbo dienas pranešti Pirkėjui apie esamų subrangovų arba jų kontaktinių duomenų pasikeitimą visu Sutarties galiojimo laikotarpiu.

41. Pirkėjas, gavęs informaciją apie subrangovus, ne vėliau kaip per 3 (tris) darbo dienas juos informuoja apie tiesioginio apmokėjimo už jų pristatytas prekes, suteiktas paslaugas ar atliktus darbus galimybę.

42. Jei subrangovas išreiškia norą pasinaudoti tiesioginio atsiskaitymo galimybe, Rangovas įsipareigoja sudaryti trišalę sutartį tarp jo, Pirkėjo ir subrangovo, kurioje bus nustatyta tiesioginio atsiskaitymo su subrangovu tvarka, atsižvelgiant į šios Sutarties ir subrangos sutartyje nustatytus reikalavimus.

43. Rangovas atsako už subrangovų, jų atstovų ir darbuotojų veiksmus, įsipareigojimų nevykdymą bei aplaidumą taip, lyg šiuos veiksmus atliktų ar įsipareigojimų nevykdytų ar aplaidus būtų jis pats ar jo atstovai ar darbuotojai. Tai, kad kuri nors Sutarties dalis bus vykdoma pagal subrangos sutartį bei kad Pirkėjas su subrangovais atsiskaito tiesiogiai, neatleidžia Rangovo nuo jokių jo įsipareigojimų pagal Sutartį ir Rangovas lieka atsakingas už Sutarties įvykdymą.

44. Pirkėjas, turėdamas duomenų, kad subrangovas nesilaiko aplinkos apsaugos, socialinės ir darbo teisės įpareigojimų, nustatytų Europos Sąjungos ir nacionalinėje teisėje, kolektyvinėse sutartyse ir Viešųjų pirkimų įstatyme, tarptautinėse konvencijose, gali patikrinti, ar nėra tokio subrangovo pašalinimo pagrindų, kurie buvo nustatyti pirkimo, kurį įvykdžius buvo sudaryta ši Sutartis, dokumentuose net ir tais atvejais, kai Rangovas nesiremia subrangovo, su kuriuo sudaroma subrangos sutartis pagal šią Sutartį numatytų įsipareigojimų daliai vykdyti, pajėgumais.

45. Jeigu subrangovo padėtis atitinka bent vieną pašalinimo pagrindą, kuris buvo nustatytas pirkimo, kurį įvykdžius buvo sudaryta ši Sutartis, ir / ar jei Pirkėjas turi pagrįstų įtarimų, kad subrangovas yra nekompetentingas vykdyti nustatytų įsipareigojimų, jis turi teisę reikalauti Rangovo nedelsiant, bet ne vėliau kaip per 10 (dešimt) darbo dienų pakeisti subrangovą arba reikalauti, kad Rangovas pats vykdytų subrangai perduotus sutartinius įsipareigojimus. Pirkėjui paprašius, Rangovas privalo pateikti visų subrangovų pašalinimo pagrindų nebuvimą patvirtinančius dokumentus.

46. Rangovas, gavęs Pirkėjo rašytinį pritarimą, gali pakeisti subrangovą arba pasitelkti naują subrangovą šiais atvejais:

46.1. kai Pirkėjas Sutartyje nustatytais atvejais paprašo Rangovo pakeisti subrangovą;

46.2. kai Sutarties vykdymo metu subrangovas netinkamai vykdo įsipareigojimus Rangovui;

46.3. kai subrangovas nepajėgus vykdyti įsipareigojimų Rangovui dėl iškeltos restruktūrizavimo, bankroto bylos, bankroto proceso vykdymo ne teismo tvarka, priverstinio likvidavimo procedūros arba vykdomų analogiškų procedūrų;

46.4. esant kitų nuo Rangovo nepriklausančių aplinkybių, kurių atsakingas ir apdairus Rangovas negalėjo numatyti iki Sutarties sudarymo.

47. Pirkėjas per 10 (dešimt) darbo dienų nuo pranešimo apie keičiamą subrangovą gavimo dienos turi raštu pranešti Rangovui apie savo pritarimą arba nepritarimą subrangovo keitimui, nurodydamas nepritarimo priežastis.

48. Jei Rangovas be raštiško Pirkėjo sutikimo sudaro subtiekimo sutartį su subrangovu, kurio Rangovas nenurodė savo pasiūlyme, pateiktame Sutarties 2 priede, Pirkėjas turi teisę be jokio oficialaus įspėjimo taikyti Sutartyje numatytas sankcijas dėl Sutarties pažeidimo.

**VII SKYRIUS**

**SPECIALISTAI**

49. Rangovas negali keisti specialistų, kuriuos jis nurodė savo pasiūlyme, pateiktame Sutarties priede, išskyrus šiuos atvejus:

49.1. specialisto mirties, ligos arba nelaimingo atsitikimo atveju;

49.2. jei specialistą būtina keisti dėl nuo Rangovo nepriklausančių priežasčių, pavyzdžiui, kai specialistas vienašališkai nutraukia sutartį (darbo) su Rangovu, kai specialistas ne dėl Rangovo kaltės praranda teisę vykdyti jam paskirtas užduotis, ir panašiai.

50. Rangovas apie aplinkybes, dėl kurių reikia keisti specialistus, nurodytus Rangovo pasiūlyme, nedelsdamas, bet ne vėliau kaip per 5 (penkias) darbo dienas, privalo informuoti Pirkėją raštu ir gauti jo pritarimą.

51. Jei tenka keisti specialistą, kandidatas į jo vietą privalo turėti ne žemesnę kvalifikaciją ir patirtį nei keičiamo specialisto kvalifikacija ir patirtis. Jei Rangovas neranda naujo specialisto su analogiška kvalifikacija ir (arba) patirtimi, Pirkėjas turi teisę nutraukti Sutartį.

52. Papildomas išlaidas, patirtas dėl specialistų keitimo, atlygina Rangovas. Jei specialistas pakeičiamas ne iš karto, Pirkėjas gali paprašyti Rangovo paskirti laikiną specialistą, arba imtis kitų priemonių kompensuoti laikiną naujo specialisto nebuvimą.

**VIII SKYRIUS**

**SUTARTIES KAINA**

53. Rangovas į Sutarties kainą privalo įskaičiuoti visus su Sutarties vykdymu susijusius kaštus, įskaitant bet neapsiribojant:

53.1 projektinės ir konstravimo techninės dokumentacijos parengimo išlaidas;

53.2. transporto išlaidas (pavyzdžiui, Rangovo atstovų kelionės į Pirkėjo buveinės ir / ar statybvietės vietą išlaidas);

53.3. visas su dokumentų, kurių reikalauja Pirkėjas, rengimu, vertimu ir pateikimu susijusias išlaidas;

53.4. aprūpinimo medžiagomis, priemonėmis, įrankiais ir įrenginiais, reikalingais Sutarčiai vykdyti, išlaidas;

53.5. naudojimo ir priežiūros instrukcijų, jei tokios numatomos, pateikimo išlaidas;

53.6. garantinės priežiūros išlaidas, numatomas Sutartyje nurodytam laikotarpiui;

53.7. Pirkėjo darbuotojų apmokymo Rangovo įmonėje ir / ar kitoje vietoje, jei tai nustatyta Sutartyje, išlaidas;

53.8. aprūpinimo įrankiais, reikalingais darbams atlikti, išlaidas;

53.9. kitas susijusias išlaidas.

54. Mokesčiai ar išlaidos, kurių Rangovas neįtraukė į pasiūlymo, kuris pateikiamas Sutarties priede, kainą, nebus atlyginami.

**IX SKYRIUS**

**PAPILDOMI DARBAI**

55. Rangovui darbų vykdymo metu sužinojus apie klaidą techninėje užduotyje arba techninį trūkumą dokumente, kuriuo vadovaudamasis Rangovas privalo vykdyti darbus, Rangovas apie tai privalo nedelsdamas pranešti Pirkėjui. Pirkėjas, gavęs tokį Rangovo pranešimą, privalo pateikti trūkstamą informaciją ir tinkamus paaiškinimus.

56. Jeigu Rangovas, vykdydamas darbus, statybvietėje susiduria su sąlygomis, kurių jis iki Sutarties pasirašymo pagrįstai negalėjo numatyti, tuomet Rangovas apie tai privalo nedelsdamas, bet ne vėliau kaip per 3 (tris) kalendorines dienas pranešti Pirkėjui, detaliai nurodydamas aplinkybes. Jeigu Rangovas dėl šiame punkte minimų priežasčių uždelsia baigti darbus laiku, tuomet Rangovas turi teisę reikalauti darbų atlikimo termino pratęsimo tik jei šios sąlygos atsirado ir nebuvo pašalintos dėl Pirkėjo kaltės.

57. Darbų apimtys, nenumatytos šios Sutarties sąlygose, bus laikomos papildomais darbais ir už šiuos darbus pagal Sutartį apmokama nebus, išskyrus, jei yra galimas ir yra atliktas Sutarties pakeitimas, vadovaujantis Sutarties nuostatomis. Papildomos darbų apimtys įsigyjamos vykdant atskirą pirkimą Lietuvos Respublikos viešųjų pirkimų įstatymo nustatyta tvarka.

**X SKYRIUS**

**MOKĖJIMŲ ATLIKIMAS**

58. Mokėjimai atliekami eurais.

59. Pirkėjas visas mokėtinas sumas moka pavedimu į Sutarties specialiųjų sąlygų preambulėje nurodytą (­as) atsiskaitomąją (-ąsias) banko sąskaitą (-as). Rangovas raštu privalo informuoti Pirkėją apie atsiskaitomosios (-ųjų) sąskaitos (-ų) pasikeitimą. Rangovas prisiima su tokiu nepranešimu susijusią ir iš to kylančią riziką.

60. Mokėjimai atliekami Sutarties specialiosiose sąlygose nustatyta tvarka ir terminais.

61. Pirkėjas turi teisę neatlikti mokėjimo, jei mokėjimo dokumentai neatitinka Sutartyje nustatytų reikalavimų.

62. Elektroninės sąskaitos teikiamos per sistemą SABIS. Jei Rangovas pateikia popierinę sąskaitą arba sąskaitą pateikia kitomis priemonėmis, laikoma, kad sąskaita Pirkėjui nepateikta ir Pirkėjas turi teisę tokios sąskaitos neapmokėti.

63. Elektroninė sąskaita rengiama vadovaujantis Lietuvos Respublikos pridėtinės vertės mokesčio įstatymo nuostatomis.

64. Mokėtinos lėšos pervedamos į Rangovo nurodytą sąskaitą ne vėliau kaip per nustatytą terminą nuo tos dienos, kai Pirkėjas gavo visus reikalavimus atitinkančius dokumentus. Sumokėjimo diena – tai diena, kai lėšos pervedamos iš Pirkėjo sąskaitos.

65. Be pateisinamų priežasčių Pirkėjui nesumokėjus iki Sutartyje nustatyto termino, Rangovas gali pareikalauti sumokėti 0,03 procento vėluojamos sumokėti sumos dydžio delspinigius už kiekvieną uždelstą dieną . Delspinigiai skaičiuojami nuo mokėjimo termino pasibaigimo dienos (ši diena neįskaitoma) iki dienos, kurią lėšos nurašomos nuo Pirkėjo sąskaitos (ši diena neįskaitoma).

66. Jei ne dėl Rangovo kaltės vėluojama sumokėti daugiau nei 90 (devyniasdešimt) kalendorinių dienų nuo Sutartyje nurodyto sumokėjimo termino pabaigos, Rangovas turi teisę nutraukti Sutartį Sutartyje nustatyta tvarka.

67. Jei Pirkėjas Rangovui sumokėjo daugiau nei jam priklauso pagal Sutartį, Rangovas permokėtą sumą privalo grąžinti Pirkėjui per 30 (trisdešimt) kalendorinių dienų nuo reikalavimo grąžinti permoką gavimo.

68. Pirkėjui grąžintinos sumos gali būti išskaičiuojamos iš bet kokių mokėjimų, kuriuos Pirkėjas turi sumokėti Rangovui. Šiuo atveju Rangovas ir Pirkėjas gali pasinaudoti savo teise susitarti dėl grąžinimo dalimis.

**XII SKYRIUS**

**SUTARTIES VYKDYMAS**

69. Pirkėjui raštu pareikalavus, Rangovas per 10 (dešimt) darbo dienų (jei Sutarties ir jos priedų sąlygose nenustatyta kitaip) nuo reikalavimo gavimo dienos turi surengti įvadinį susirinkimą, kuriame aptariami organizaciniai Sutarties vykdymo klausimai.

70. Rangovas gali paprašyti pratęsti sutartinių įsipareigojimų įvykdymo terminą, jei atsiranda priežasčių, dėl kurių Sutarties įvykdymas laiku tampa neįmanomas:

70.1. kai Pirkėjas nevykdo savo įsipareigojimų pagal Sutartį;

70.2. kai ne dėl Rangovo kaltės Sutartis yra sustabdyta;

70.3. dėl nenugalimos jėgos (force majeure) aplinkybių;

70.4. dėl kitų priežasčių, kurios atsirado ne dėl Rangovo kaltės.

71. Jei atsirado priežasčių, dėl kurių Sutarties įvykdymas laiku tampa neįmanomas, Rangovas nedelsdamas kreipiasi į Pirkėją, pateikdamas motyvuotą prašymą dėl nustatyto termino pratęsimo.

72. Pirkėjas raštu išreiškia sutikimą pratęsti sutartinių įsipareigojimų įvykdymo terminą arba informuoja Rangovą, kad šis terminas nebus pratęstas.

73. Pirkėjas, esant svarbioms aplinkybėms, turi teisę pareikalauti sustabdyti Sutarties vykdymą ir / ar atidėti bet kokių Sutartyje numatytų įsipareigojimų įvykdymą, įskaitant darbų ar bet kurio jų etapo atlikimą.

74. Svarbiomis aplinkybėmis visais atvejais gali būti laikoma:

74.1 teisinio reglamentavimo pasikeitimas ir / ar valstybės lygmens sprendimai, turintys įtakos tinkamam Sutarties vykdymui (pvz., karantino, nepaprastosios padėties ar kt. paskelbimo atvejai);

74.2. Sutarties vykdymui įtaką turinčių trečiųjų šalių, nepriklausančių nuo Rangovo ir / ar Pirkėjo valios, sprendimai, veikimas ir / ar neveikimas;

74.3. kitos objektyvios, abiejų Sutarties šalių vienodai pripažįstamos aplinkybės, kurios nepriklauso nuo Sutarties šalių valios ir, kurioms esant, tinkamas Sutarties vykdymas nėra įmanomas.

75. Rangovas gali reikalauti atlyginti jo nuostolius, patirtus dėl Pirkėjo inicijuoto Sutarties sustabdymo, išskyrus, jei sustabdymas:

75.1. būtinas dėl kurios nors Rangovo prievolės nevykdymo;

75.2. būtinas dėl svarbių aplinkybių, saugumo ar tinkamo Sutarties ar bet kurios jos dalies vykdymo, jei tik ši būtinybė neatsiranda dėl Pirkėjo veiksmų ar neveikimo.

76. Jei per 30 kalendorinių dienų nuo Pirkėjo reikalavimo sustabdyti Sutartį ir / ar atidėti bet kokių Sutartyje numatytų įsipareigojimų įvykdymą gavimo Rangovas neįspėja Pirkėjo apie ketinimą pareikalauti dėl Sutarties sustabdymo patirtų nuostolių atlyginimo, jis šios teisės netenka.

77. Rangovo reikalavimai atlyginti nuostolius dėl Sutarties sustabdymo turi būti pagrįsti atitinkamais nuostolius patvirtinančiais dokumentais.

78. Jeigu Sutartyje numatytų prievolių įvykdymo terminai buvo sustabdyti Sutartyje nustatytais pagrindais, jie atnaujinami pasibaigus sustabdymą lėmusioms aplinkybėms, atsižvelgiant į šalių gebėjimą toliau vykdyti Sutartį ir, jeigu Sutarties vykdymas buvo sustabdytas ilgiau nei 180 kalendorinių dienų – į kitos šalies norą, nepriklausomai nuo vėlavimo, gauti veiklos rezultatus. Atnaujinus Sutarties vykdymą, neįvykdytų prievolių įvykdymo terminai pratęsiami tokiam terminui, kiek buvo likę laiko jiems įvykdyti jų sustabdymo metu. Jei Sutarties vykdymas stabdomas daugiau nei 180 kalendorinių dienų, ir tai daroma ne dėl Rangovo kaltės, Rangovas gali pranešimu Pirkėjui pareikalauti atnaujinti Sutarties vykdymą per 30 kalendorinių dienų arba nutraukti Sutartį.

79. Įtaręs pažeidimą, Pirkėjas stabdo Sutarties vykdymą. Pažeidimas – Lietuvos Respublikos ir / arba Europos Sąjungos teisės aktų bei Sutarties nuostatų pažeidimas veikimu arba neveikimu. Sutarties vykdymas stabdomas, siekiant atlikti pažeidimo tyrimą. Jei įtarimai nepasitvirtina, Sutartis vėl pradedama vykdyti. Jei pažeidimas nustatytas, Pirkėjas turi teisę nutraukti Sutartį.

**XII SKYRIUS**

**PRIEVOLIŲ ĮVYKDYMO UŽTIKRINIMAS IR DELSPINIGIŲ APSKAIČIAVIMAS**

80. Rangovas viso Sutarties galiojimo metu privalo užtikrinti sutartinių prievolių įvykdymą.

81. Jeigu Rangovas Sutarties įvykdymo užtikrinimui pateikia laidavimo raštą, kartu turi būti pateiktas laidavimo draudimo liudijimas (polisas) su nuoroda į taisykles, kurių pagrindu buvo nustatytos draudimo sąlygos bei mokestinio pavedimo, patvirtinančio draudimo polise nurodytos draudimo įmokos apmokėjimą, kopija.

82. Jeigu Sutartyje nustatytomis sąlygomis yra pratęsiamas darbų atlikimo terminas, Rangovas, per 5 (penkias) darbo dienas po susitarimo dėl darbų atlikimo termino pratęsimo pasirašymo, privalo Pirkėjui pateikti naują arba pratęstą užtikrinimą 1 (vienu) mėnesiu ilgesniam nei pratęsiamam darbų atlikimo laikotarpiui. Susitarimas dėl darbų atlikimo termino pratęsimo įsigalioja tik pateikus naują užtikrinimą (arba jo pratęsimą). Rangovas turi pratęsti Sutarties įvykdymo užtikrinimo galiojimo terminą taip pat ir tuo atveju, jeigu pasibaigia Rangovo pateikto užtikrinimo galiojimo terminas, tačiau darbai dar nėra atlikti.

83. Perskaičiavus Sutarties kainą, atitinkamai padidinama ar sumažinama Sutarties įvykdymo užtikrinimo suma.

84. Jei Rangovas nevykdo savo sutartinių įsipareigojimų, Pirkėjas pareikalauja sumokėti visas sumas, kurias užtikrinimą išdavęs asmuo įsipareigojo sumokėti. Prieš pateikdamas reikalavimą sumokėti pagal Sutarties įvykdymo užtikrinimą, Pirkėjas įspėja apie tai Rangovą ir nurodo, dėl kokio pažeidimo pateikia šį reikalavimą.

85. Rangovui pateikus raštišką prašymą, Sutarties įvykdymo užtikrinimas grąžinamas Rangovui per 30 (trisdešimt) kalendorinių dienų nuo Rangovo prašymo gavimo dienos, jei jis laiku ir tinkamai įvykdė visus sutartinius įsipareigojimus arba jei užtikrinimo galiojimo terminas pasibaigė.

86. Jei Sutarties įvykdymo metu užtikrinimą išdavęs juridinis asmuo negali įvykdyti savo įsipareigojimų, Pirkėjas raštu pareikalauja Rangovo per 14 kalendorinių dienų pateikti naują užtikrinimą tomis pačiomis sąlygomis, kaip ir ankstesnysis. Jei Rangovas nepateikia naujo užtikrinimo, Pirkėjas turi teisę nutraukti Sutartį.

87. Tuo atveju, jeigu Sutarties įvykdymas užtikrinamas netesybomis, Rangovas, Pirkėjui pareikalavus, moka Pirkėjui Sutarties specialiosiose sąlygose nustatyto dydžio baudą dėl Sutarties nevykdymo ar netinkamo vykdymo.

88. Jei Rangovas ne dėl Pirkėjo kaltės nevykdo sutartinių įsipareigojimų ar jų dalies Sutartyje nustatytais terminais, Pirkėjas turi teisę be oficialaus įspėjimo ir neapribodamas kitų savo teisių gynimo būdų pradėti skaičiuoti Sutarties specialiosiose sąlygose nustatyto dydžio neįvykdytų ir / ar netinkamai įvykdytų sutartinių įsipareigojimų ar jų dalies kainos delspinigius už kiekvieną termino praleidimo dieną, neviršijant 10 (dešimt) procentų bendros Sutarties kainos.

89. Jei pagal Sutartį ir jos priedus nėra galimybės nustatyti neįvykdytų ir / ar netinkamai įvykdytų sutartinių įsipareigojimų ar jų dalies kainos, arba Sutarties objektas yra nedalomas, tai yra objekto dalis ar įvykdytų įsipareigojimų dalis negali atlikti Pirkėjui reikalingų funkcijų, delspinigiai skaičiuojami nuo bendros Sutarties kainos.

90. Jei apskaičiuoti delspinigiai viršija 10 (dešimt) procentų bendros Sutarties kainos, Pirkėjas gali prieš tai raštu įspėjęs Rangovą ir be atskiro Rangovo sutikimo:

90.1. išskaičiuoti delspinigių sumą iš Rangovui mokėtinų sumų ir / arba;

90.2. pasinaudoti Sutarties įvykdymo užtikrinimu ir / arba;

90.3. nutraukti Sutartį.

91. Delspinigių sumokėjimas neatleidžia Rangovo nuo pareigos vykdyti šioje Sutartyje numatytus įsipareigojimus.

**XIII SKYRIUS**

**SUTARTIES VYKDYMO GRAFIKAS**

92. Pirkėjui raštu pareikalavus, Rangovas per 10 (dešimt) darbo dienų nuo reikalavimo gavimo dienos (jei Sutarties ir jos priedų sąlygose nenustatyta kitaip) turi pateikti ir su Pirkėju suderinti Sutarties vykdymo grafiką. Grafike turi būti numatyta tvarka ir terminai, kuriais Rangovas siūlo vykdyti Sutartį, įskaitant šias dalis:

92.1. veiksmų plano sudarymas, svarbiausių etapų identifikavimas ir laiko sąnaudų, būtinų Sutarčiai vykdyti, nustatymas;

92.2. trumpas metodų, kuriais Rangovas siūlo vykdyti Sutartį, aprašymas (jei taikoma);

92.3. subrangovų, pagrindinių ekspertų ir kitų ekspertų darbo organizavimo grafikas;

92.4. kiti duomenys ir informacija, kurios Pirkėjas gali pagrįstai pareikalauti, ir / ar kurie yra nustatyti kitose Sutarties ir jos priedų sąlygose.

93. Be Pirkėjo raštiško sutikimo negalimas joks Sutarties vykdymo grafiko keitimas.

94. Pirkėjas, gavęs iš Rangovo derinti Sutarties vykdymo grafiką, gali nustatyti kitokį jo derinimo terminą, nei nustatytas šiame skyriuje, tačiau ne didesnį negu 20 (dvidešimt) darbo dienų.

**XIV SKYRIUS**

**PRISTATYMAS**

95. Jeigu Sutarties sąlygose numatoma pristatyti prekes, jų pristatymo vietos adresas, pristatymo terminai ir pristatymo tvarka nustatyta Sutarties specialiosiose sąlygose ir / ar Sutarties prieduose.

96. Jei Sutartyje ir jos prieduose nenustatyta kitaip, Rangovas pristato Sutarties sąlygose numatytas prekes pagal tarptautinių prekybos rūmų taisyklių „Incoterms 2010“ pristatymo sąlygas DDP (pristatyta, muitas sumokėtas).

97. Visa atsakomybė, iki Pirkėjas priims prekes, dėl prekių atsitiktinio žuvimo ar sugadinimo tenka Rangovui.

98. Rangovas pasirūpina, kad prekės būtų pristatytos į priėmimo vietą, suderinęs su Pirkėju, kad šis galėtų įforminti prekių priėmimą. Daroma prielaida, kad apskaičiuodamas pristatymo laiką Rangovas įvertino visas galimas kliūtis, todėl nebus pateisinami jokie vėlavimai, atsiradę kitais, nei šioje Sutartyje numatytais pagrindais.

99. Jei Sutartyje ir jos prieduose nenustatyta kitaip, pristatydamas prekes, Rangovas privalo pateikti prekių gamintojo atitikties sertifikatą ir kitus dokumentus, patvirtinančius prekių atitiktį Sutarties reikalavimams.

100. Rangovas pasirūpina, kad prekės būtų supakuotos taip, kad jas gabenant į Sutartyje nurodytą vietą jos nebūtų apgadintos ir nepablogėtų jų kokybė. Planuojant pakuotės dydį ir svorį turi būti atsižvelgta, kai reikia, į atstumą iki paskirties vietos ir į tai, kad perkrovimo vietose gali nebūti tinkamos perkrovimo įrangos ir pastatų, į kuriuos reikės pristatyti prekes. Taip pat turi būti atsižvelgta į pastatų, į kuriuos bus kraunamos prekės, konstrukcinius ypatumus (praėjimo vietos laiptinėse, koridoriuose, liftų keliamoji galia, jei jie įrengti tame pastate, matmenys, pastato aukštas).

101. Pirkėjui raštu pareikalavus, Rangovas turi suderinti prekių pristatymo kiekius, datą ir laiką. Nesutarimo atveju, sprendimo teisė priklauso Pirkėjui. Rangovas atsako už visų prekių bei Rangovo įrangos, reikalingos Sutarčiai vykdyti, pristatymą nurodytu laiku į priėmimo vietą.

**XV SKYRIUS**

**DARBŲ VYKDYMAS**

102. Rangovas privalo apsaugoti Pirkėjo turtą nuo nuostolių, apgadinimo ar sunaikinimo, galinčių atsirasti dėl Rangovo veiksmų. Rangovas, vykdydamas darbus, turi imtis visų būtinų atsargumo priemonių, kad Rangovo įrenginiai ir personalas būtų tik statybvietėje ar kitose patalpose / vietose, kurias Pirkėjas suteikia Rangovui kaip patalpas / vietą persirengimui, sandėliavimui ar administracinėms reikmėms.

103. Vykdydamas darbus Rangovas privalo:

103.1. savo sąskaita pašalinti iš statybvietės visas statybines atliekas ir šiukšles;

103.2. sandėliuoti arba išvežti perteklines medžiagas ir nereikalingus Rangovo įrengiius;

103.3. valyti šiukšles, dulkes ar kitus teršalus, atsirandančius dėl Rangovo veiksmų, patekimo į statybvietę keliuose, koridoriuose, laiptinėse ir aplinkoje, ir prižiūrėti juos. Statybvietė ir visos tokios patekti į statybvietę naudojamos patalpos bei keliai turi būti saugūs, paženklinti įspėjamaisiais ženklais ir nekelti pavojaus Pirkėjo personalui ir tretiesiems asmenims. Rangovas turi būti atsakingas už bet kokį šių patalpų ar kelių remontą, kurio gali prireikti dėl Rangovo veiksmų.

104. Rangovui darbams vykdyti gali būti suteikta teisė naudotis tokiu elektros ir vandens kiekiu, kokį saugiai, be neigiamos įtakos Pirkėjui, galima gauti statybvietėje ar šalia jos. Rangovas privalo įrengti apskaitos prietaisus ir apmokėti Pirkėjui už sunaudotą vandenį bei elektrą rinkos kainomis, kurias Pirkėjas moka energetinių išteklių tiekimo įmonėms.

105. Rangovas, prieš paslėpdamas ar uždengdamas kurias nors konstrukcijas ar statybos darbus, privalo informuoti Pirkėją, kuris patikrina, apžiūri ir, jeigu reikia, priima bandymų rezultatus. Jeigu Rangovas paslepia konstrukcijas ar statybos darbus apie tai raštu nepranešęs Pirkėjui, tai Pirkėjui pareikalavus Rangovas savo sąskaita privalo tą darbą atidengti patikrinimui.

106. Rangovas privalo aprūpinti visais prietaisais, įrenginiais, instrumentais, darbo jėga, medžiagomis bei kvalifikuotais darbuotojais, kurie reikalingi bet kokių darbų dalių bandymams atlikti. Rangovas privalo pranešti Pirkėjui apie bet kokius numatomus atlikti bandymus ne vėliau kaip prieš 3 (tris) darbo dienas. Bandymai turi būti laikomi atlikti, kai jų rezultatus patvirtina Pirkėjas.

107. Jeigu atlikus patikrinimą, matavimą ar bandymus, nustatoma, kad kokia nors įranga, medžiagos ar darbo kokybė yra su defektais arba kitaip neatitinka Sutarties, tai Pirkėjas gali atmesti įrangą, medžiagas arba darbo kokybę atitinkamai apie tai raštu pranešdamas Rangovui ir nurodydamas priežastis. Tokiu atveju Rangovas privalo ištaisyti defektus ar pakeisti medžiagas ar įrangą, kad šie atitiktų Sutartį.

108. Rangovas privalo naudoti tik darbams vykdyti ir naudojimo sąlygoms tinkamą įrangą ir medžiagas pagal techninėje užduotyje nurodytus reikalavimus.

109. Rangovas įsipareigoja per 5 (penkias) darbo dienas nuo Pirkėjo raštu pateikto prašymo gavimo dienos pateikti išsamią darbų atlikimo ataskaitą, nurodydamas, kokie darbai buvo atlikti, išskirdamas konkrečias darbų kainos sudėtines dalis bei pateikdamas papildomą su darbu atlikimu susijusią informaciją apie patirtas išlaidas.

**XVI SKYRIUS**

**DARBŲ PERDAVIMAS–PRIĖMIMAS**

110. Pirkėjas perima darbus, kai visi darbai yra tinkamai atlikti ir baigti pagal Sutartį, kai pasirašomas darbų perdavimo–priėmimo aktas bei įvykdyti kiti sutartiniai įsipareigojimai.

111. Kai darbai parengti priėmimui bei įvykdyti kiti sutartiniai įsipareigojimai, Rangovas gali kreiptis į Pirkėją dėl perdavimo–priėmimo akto pasirašymo. Jei Sutartyje nenustatyta kitaip, Pirkėjas per 30 (trisdešimt) kalendorinių dienų nuo Rangovo prašymo gavimo privalo:

111.1. atlikti darbų apžiūrą ir patikrinimą, po kurio dviem vienodą teisinę galią turinčiais egzemplioriais pasirašyti perdavimo–priėmimo aktą ir vieną akto egzempliorių pateikti Rangovui. Darbų perdavimo–priėmimo aktas gali būti pasirašomas prie jo pridedant smulkių nebaigtų darbų ar defektų, kurie neturės esminės įtakos Pirkėjui naudojant darbų rezultatą pagal paskirtį, sąrašą. Tokiame sąraše turi būti nurodoma, iki kada nebaigti darbai ar defektai turi būti pašalinti;

arba

111.2. raštu atsisakyti perimti darbus nurodant atsisakymo pagrindą ir nurodant darbus, kuriuos Rangovas privalo atlikti, kad galėtų būti pasirašomas darbų perdavimo–priėmimo aktas.

112. Jei dėl ypatingų aplinkybių per nustatytą laikotarpį darbų priimti neįmanoma, Pirkėjas, suderinęs su Rangovu, surašo tai patvirtinantį aktą. Jei Pirkėjas per 30 (trisdešimt) kalendorinių dienų ar per kitą Sutartyje nustatytą laikotarpį nepasirašo perdavimo–priėmimo akto arba nepateikia motyvuoto atsisakymo priimti darbus, laikoma, kad jis pasirašė perdavimo–priėmimo aktą paskutiniąją šio laikotarpio dieną.

113. Jei Sutarties vykdymo grafike numatytas Sutarties įsipareigojimų vykdymas etapais, Pirkėjas pasirašo perdavimo–priėmimo aktą po kiekvieno įvykdyto etapo.

114. Rangovas ne vėliau kaip per 5 (penkias) darbo dienas po perdavimo–priėmimo akto pasirašymo dienos išmontuoja ir išveža laikinąsias konstrukcijas ar kitas priemones, kurių reikėjo tinkamai įvykdyti Sutartį (sutvarko statybvietę), taip pat medžiagas, kurių nebereikia Sutarčiai vykdyti.

115. Pirkėjas iki perdavimo–priėmimo akto pasirašymo turi teisę reikalauti Rangovo sąskaita ištaisyti nurodytus defektus ar neatitikimus.

**XVII SKYRIUS**

**ATSAKOMYBĖ UŽ DEFEKTUS**

116. Pirkėjas, nustatęs darbų trūkumų ar kitokių nukrypimų nuo Sutarties po darbų perdavimo–priėmimo, jei tie trūkumai ar nukrypimai negalėjo būti nustatyti perimant darbą, taip pat jei jie buvo Rangovo tyčia paslėpti, privalo apie juos raštu pranešti Rangovui. Jei Rangovas nepašalina defekto ar gedimo per įspėjime nurodytą laikotarpį, Pirkėjas turi teisę pasamdyti kitus asmenis, kad atliktų šias paslaugas Rangovo atsakomybe ir jo sąskaita. Tokiu atveju Rangovas privalo atlyginti Pirkėjo patirtas išlaidas ir / arba Pirkėjo patirtos išlaidos išskaičiuojamos iš Rangovui mokėtinų sumų ir / arba iš Rangovo garantijų.

117. Darbų garantinis terminas nustatomas vadovaujantis Lietuvos Respublikos civilinio kodekso 6.698 straipsnio nuostatomis. Rangovas garantinio laikotarpio metu privalo, Pirkėjui pareikalavus, atlikti visus defektų arba žalos ištaisymo darbus. Rangovas privalo darbus atlikti savo sąskaita ir rizika, jeigu tie darbai susiję su Sutarties nuostatų neatitinkančiomis medžiagomis, netinkama darbų kokybe arba bet kurio sutartinio Rangovo įpareigojimo neįvykdymu.

**XVIII SKYRIUS**

**AUTORINĖS TEISĖS**

118. Rangovas įsipareigoja atlyginti Pirkėjo nuostolius, atsiradusius dėl trečiųjų šalių reikalavimų, susijusių su autorių teisių pažeidimu, patentų, licencijų, brėžinių, modelių, prekės pavadinimų ar prekės ženklų neteisėtu naudojimu ir panašiais pažeidimais, išskyrus atvejus, kai toks pažeidimas atsiranda dėl Pirkėjo kaltės.

119. Jei Sutartyje nenustatyta kitaip, visi rezultatai ir su jais susijusios teisės, įgytos vykdant Sutartį, įskaitant turtines autoriaus ir kitas intelektinės ar pramoninės nuosavybės teises (tačiau išskyrus neturtines intelektinės nuosavybės teises), yra Pirkėjo nuosavybė, kurią Pirkėjas gali naudoti, publikuoti, perleisti ar perduoti kaip mano esant tinkama ir be jokių geografinių ar kitų apribojimų.

**XIX SKYRIUS**

**SUTARTIES PAKEITIMAI**

120. Sutartis jos galiojimo laikotarpiu gali būti keičiama, kai yra bent vienas iš šių atvejų:

120.1. Sutarties keitimas, neatsižvelgiant į jo piniginę vertę, iš anksto yra aiškiai, tiksliai ir nedviprasmiškai suformuluotas Sutarties sąlygose, įskaitant kainos indeksavimą, atlyginimų darbuotojams peržiūrą, sąlygas ar pasirinkimo galimybes, taip pat įskaitant Sutarties termino, perkamų kiekių, apimties, objekto pakeitimą. Sutarties sąlygose turi būti nurodyta galimų pakeitimų arba pasirinkimo galimybių apimtis, pobūdis ir aplinkybės, kuriomis tai gali būti atliekama. Neleidžiami tokie pakeitimai ar pasirinkimo galimybės, dėl kurių iš esmės pasikeistų Sutarties pobūdis;

120.2. kai būtina iš Rangovo pirkti papildomų darbų, kurie nebuvo įtraukti į Sutartį, kai yra visos šios sąlygos kartu:

120.2.1. Rangovo pakeitimas negalimas dėl ekonominių ar techninių priežasčių, tokių kaip pagal Sutartį įsigytos įrangos, paslaugų ar įrenginių pakeičiamumo ir sąveikos reikalavimų užtikrinimas, ir dėl to, kad Pirkėjui sukeltų didelių nepatogumų ar nemažą išlaidų dubliavimą;

120.2.2. atskiro pakeitimo vertė neviršija 50 (penkiasdešimties) procentų pradinės Sutarties vertės;

120.2.3. tokiais pakeitimais negali būti siekiama išvengti Lietuvos Respublikos viešųjų pirkimų įstatyme pirkimui nustatytos tvarkos taikymo;

120.3. kai pakeitimo poreikis atsirado dėl aplinkybių, kurių protingas ir apdairus Pirkėjas negalėjo numatyti, ir kai kartu yra šios sąlygos:

120.3.1. pakeitimas iš esmės nepakeičia Sutarties pobūdžio;

120.3.2. atskiro pakeitimo vertė neviršija 50 (penkiasdešimties) procentų pradinės Sutarties vertės;

120.3.3. tokiais pakeitimais negali būti siekiama išvengti Lietuvos Respublikos viešųjų pirkimų įstatyme pirkimui nustatytos tvarkos taikymo;

120.4. kai Rangovas ir / ar rangovų grupės narys keičiamas kitu dėl bent vienos iš šių priežasčių:

120.4.1. įgyvendinant Sutartyje nedviprasmiškai, laikantis šiame skyriuje nustatytų reikalavimų, suformuluotą Sutarties peržiūros sąlygą ar pasirinkimo galimybę;

120.4.2. dėl Rangovo ir / ar rangovų grupės nario (narių) reorganizavimo, įskaitant jungimą ir skaidymą, atskyrimo ar bankroto procedūros, Rangovo ir / ar rangovų grupės nario (narių) teises ir pareigas visiškai ar iš dalies perima kitas Rangovas, atitinkantis pirkimo, kurį įvykdžius sudaryta ši Sutartis, dokumentuose nustatytus reikalavimus. Toks Rangovo pakeitimas negali lemti kitų esminių Sutarties pakeitimų ir tokiais pakeitimais negali būti siekiama išvengti Lietuvos Respublikos viešųjų pirkimų įstatyme pirkimui nustatytos tvarkos taikymo;

120.4.3. kai pats Pirkėjas prisiima Rangovo įsipareigojimus dėl tiesioginio apmokėjimo subrangovui. Toks Sutarties pakeitimas galimas, jeigu subrangovas išreiškė norą pasinaudoti tiesioginio atsiskaitymo galimybe;

120.5. kai pakeitimas nėra esminis.

121. Sutartis jos galiojimo laikotarpiu taip pat gali būti keičiama, kai yra visos šios sąlygos kartu:

121.1. bendra atskirų pakeitimų pagal šį punktą vertė neviršija atitinkamų tarptautinio pirkimo vertės ribų;

121.2. bendra atskirų pakeitimų pagal šį punktą vertė neviršija 15 (penkiolikos) procentų pradinės Sutarties vertės;

121.3. pakeitimu iš esmės nepakeičiamas Sutarties pobūdis.

122. Jeigu Sutarties vertė buvo peržiūrėta pagal joje nurodytas kainų peržiūros sąlygas, Sutarties keitimo atveju, atsižvelgiama į patikslintą Sutarties vertę.

123. Sutarties pakeitimas jos galiojimo laikotarpiu laikomas esminiu, kai juo pakeičiamas Sutarties bendrasis pobūdis. Bet kuriuo atveju esminiais Sutarties pakeitimais laikomi tokie pakeitimai, kai tenkinama bent viena iš šių sąlygų:

123.1. pakeitimu nustatoma nauja sąlyga, kurią įtraukus į pradinį pirkimą būtų galima priimti kitų kandidatų paraiškų, dalyvių pasiūlymų ar pirkimas sudomintų daugiau rangovų;

123.2. dėl pakeitimo ekonominė Sutarties pusiausvyra pasikeičia Rangovo, su kuriuo sudaryta ši Sutartis, naudai taip, kaip nebuvo aptarta Sutartyje, ją sudarant;

123.3. dėl pakeitimo labai padidėja Sutarties apimtis;

123.4. kai Rangovą, su kuriuo sudaryta ši Sutartis, pakeičia naujas Rangovas dėl kitų priežasčių, negu šiame skyriuje nurodytos priežastys.

124. Bet kuriuo atveju Sutarties pakeitimu neturi būti siekiama išvengti Viešųjų pirkimų įstatymo taikymo.

125. Sutarties sąlygų keitimą gali inicijuoti kiekviena Sutarties šalis, pateikdama kitai šaliai atitinkamą prašymą bei jį pagrindžiančius dokumentus. Šalis, gavusi tokį prašymą, privalo jį išnagrinėti per 10 (dešimt) darbo dienų ir kitai šaliai pateikti motyvuotą raštišką atsakymą. Šalių nesutarimo atveju sprendimo teisė priklauso Pirkėjui. Sutarties sąlygų keitimas įforminamas šalių susitarimu, kuris tampa neatskiriama Sutarties dalimi.

**XX SKYRIUS**

**PREKIŲ KEITIMAS**

126. Jei pagal Sutartį yra numatoma pristatyti prekes ir dėl nuo Rangovo nepriklausančių aplinkybių Rangovas negali pristatyti Sutartyje nurodytos prekės, Pirkėjui raštu išreiškus sutikimą, nekeičiant Sutarties fiksuotos kainos, Rangovas gali pristatyti kitą prekę, kuri atitinka šiuos reikalavimus:

126.1. prekė yra ne blogesnių, nei pasiūlyme nurodytų techninių charakteristikų, kurioms reikalavimai buvo nustatyti techninėje specifikacijoje (užduotyje), pateiktoje Sutarties 1 priede;

ir

126.2. prekė yra to paties gamintojo, kaip ir keičiama Sutartyje nurodyta prekė.

127. Jei Rangovas, vadovaudamasis šiuo skyriumi, negali pristatyti to paties gamintojo kitos prekės, Rangovas gali pristatyti kito gamintojo prekę. Kito gamintojo prekė gali būti pristatyta tik tuo atveju, jei bus pateiktas keičiamos prekės gamintojo patvirtinimas ar kitas dokumentas, įrodantis, kad gamintojas negamina prekių, kurios yra ne blogesnių nei Rangovo pasiūlyme nurodytų techninių charakteristikų, ir kurioms reikalavimai buvo nustatyti techninėje specifikacijoje (užduotyje), pateiktoje Sutarties 1 priede.

128. Nuo Rangovo nepriklausančiomis aplinkybėmis visais atvejais gali būti laikoma:

128.1. kai prekių gamintojas laikinai arba visam laikui sumažina, sustabdo ar nutraukia prekės gamybą, jei Rangovas pats nėra prekių gamintojas;

128.2. kai ne dėl Rangovo kaltės prekės pristatymas vėluoja daugiau nei 60 kalendorinių dienų.

**XXI SKYRIUS**

**SUTARTIES PAŽEIDIMAS**

129. Jei Rangovas ar Pirkėjas nevykdo kokių nors savo įsipareigojimų pagal Sutartį, jis pažeidžia Sutartį.

130. Rangovui ar Pirkėjui pažeidus Sutartį, kita šalis turi teisę:

130.1. reikalauti kitos šalies vykdyti sutartinius įsipareigojimus ir / arba

130.2. reikalauti atlyginti nuostolius ir / arba

130.3. pasinaudoti Sutarties įvykdymo užtikrinimu ir / arba

130.4. reikalauti sumokėti Sutartyje nustatytas netesybas ir / arba nutraukti Sutartį.

131. Esminiu Sutarties pažeidimu laikoma:

131.1. jei Rangovas Pirkėjo reikalavimu nepakeičia ar atsisako pakeisti subrangovą Sutartyje nustatytais atvejais;

131.2. jei Rangovas, subrangovui išreiškus norą pasinaudoti tiesioginio atsiskaitymo galimybe, atsisako arba be pateisinamų priežasčių delsia sudaryti trišalę sutartį, kaip nustatyta Sutarties sąlygose;

131.3. jei Rangovas dėl savo kaltės vėluoja įvykdyti Sutartyje numatytus įsipareigojimus daugiau nei 90 (devyniasdešimt kalendorinių dienų) ir / arba dėl įsipareigojimų įvykdymo vėlavimo mokėtinų delspinigių suma viršija 10 (procentų) Sutarties kainos;

131.4. jei Rangovas dėl savo kaltės negali ir / arba atsisako vykdyti Sutartyje numatytus įsipareigojimus ar bet kokią jų dalį, nepriklausomai nuo tokios dalies vertės;

131.5. jei Rangovas iki perdavimo–priėmimo akto pasirašymo per Pirkėjo pagrįstai nustatytą laikotarpį neįvykdo Pirkėjo nurodymo ištaisyti netinkamai įvykdytus arba neįvykdytus sutartinius įsipareigojimus;

131.6. jei Rangovas negrąžina ar atsisako grąžinti Pirkėjo Rangovui ir / arba subrangovui sumokėtas permokas;

131.7. jei Pirkėjas sustabdė Sutarties vykdymą ilgiau nei 180 (vieną šimtą aštuoniasdešimt) kalendorinių dienų, ir tai daroma ne dėl Rangovo kaltės, ir Rangovo reikalavimu ji neatnaujinama per 30 (trisdešimt) kalendorinių dienų;

131.8. jei Pirkėjas ne dėl Rangovo kaltės vėluoja sumokėti daugiau nei 90 (devyniasdešimt) kalendorinių dienų nuo Sutartyje nurodyto sumokėjimo termino pabaigos;

131.9. dėl kitų Rangovo ir / ar Pirkėjo padarytų Sutarties pažeidimų, dėl kurių Sutarties vykdymas tampa neįmanomas.

**XXII SKYRIUS**

**SUTARTIES NUTRAUKIMAS**

132. Pirkėjas, prieš 10 (dešimt) darbo dienų įspėjęs Rangovą, turi teisę vienašališkai nutraukti Sutartį, jei:

132.1. Sutartis buvo pakeista pažeidžiant Viešųjų pirkimų įstatyme nustatytą pirkimo sutarties keitimo jos galiojimo laikotarpiu tvarką;

132.2. paaiškėjo, kad Rangovas ar jo atsakingas asmuo turėjo būti pašalintas iš pirkimo procedūros dėl:

132.2.1. dalyvavimo nusikalstamame susivienijime, jo organizavimo ar vadovavimo jam;

132.2.2. kyšininkavimo, prekybos poveikiu, papirkimo;

132.2.3. sukčiavimo, turto pasisavinimo, turto iššvaistymo, apgaulingo pareiškimo apie juridinio asmens veiklą, kredito, paskolos ar tikslinės paramos panaudojimo ne pagal paskirtį ar nustatytą tvarką, kreditinio sukčiavimo, neteisingų duomenų apie pajamas, pelną ar turtą pateikimo, deklaracijos, ataskaitos ar kito dokumento nepateikimo, apgaulingos apskaitos tvarkymo ar piktnaudžiavimo, kai šiomis nusikalstamomis veikomis kėsinamasi į Europos Sąjungos finansinius interesus, kaip apibrėžta Konvencijos dėl Europos Bendrijų finansinių interesų apsaugos 1 straipsnyje;

132.2.4. nusikalstamo bankroto;

132.2.5. teroristinio ir su teroristine veikla susijusio nusikaltimo;

132.2.6. nusikalstamu būdu gauto turto legalizavimo;

132.2.7. prekybos žmonėmis, vaiko pirkimo arba pardavimo;

132.2.8. kitos valstybės Rangovo atlikto nusikaltimo, apibrėžto Direktyvos 2014/24/ES 57 straipsnio 1 dalyje išvardytus Europos Sąjungos teisės aktus įgyvendinančiuose kitų valstybių teisės aktuose.

132.3. paaiškėjo, kad Sutartis su Rangovu neturėjo būti sudaryta dėl to, kad Europos Sąjungos Teisingumo Teismas procese pagal Sutarties dėl Europos Sąjungos veikimo 258 straipsnį pripažino, kad nebuvo įvykdyti įsipareigojimai pagal Europos Sąjungos steigiamąsias sutartis ir Direktyvą 2014/24/ES.

132.4. paaiškėjo Lietuvos Respublikos viešųjų pirkimų įstatymo 45 straipsnio 21 dalyje nurodytos aplinkybės.

133. Taip pat Pirkėjas, prieš 10 (dešimt) darbo dienų įspėjęs Rangovą, turi teisę vienašališkai nutraukti Sutartį:

133.1. kai Rangovas dėl savo kaltės negali ir / arba atsisako vykdyti Sutartyje numatytus įsipareigojimus ar bet kokią jų dalį, nepriklausomai nuo tokios dalies vertės;

133.2. kai Rangovas iki perdavimo–priėmimo akto pasirašymo per pagrįstai nustatytą laikotarpį neįvykdo Pirkėjo nurodymo ištaisyti netinkamai įvykdytus arba neįvykdytus sutartinius įsipareigojimus;

133.3. kai Rangovas eksperto keitimo atveju negali rasti kito eksperto su analogiška kvalifikacija ir / ar patirtimi;

133.4. kai Rangovas pakeičia subrangovą ar sudaro naują subtiekimo sutartį nesilaikydamas Sutartyje nustatytos tvarkos;

133.5. kai Rangovas Pirkėjo reikalavimu nepakeičia ar atsisako pakeisti subrangovą Sutartyje nustatytais atvejais;

133.6. kai Rangovas, subrangovui išreiškus norą pasinaudoti tiesioginio atsiskaitymo galimybe, atsisako arba be pateisinamų priežasčių delsia sudaryti trišalę sutartį, kaip nustatyta Sutarties sąlygose;

133.7. kai Rangovas bankrutuoja arba yra likviduojamas, kai sustabdo ūkinę veiklą arba kai įstatymuose ir kituose teisės aktuose numatyta tvarka susidaro analogiška situacija;

133.8. kai keičiasi Rangovo organizacinė struktūra – juridinis statusas, pobūdis ar valdymo struktūra ir tai gali turėti įtakos tinkamam Sutarties įvykdymui;

133.9. jei Sutarties įvykdymo užtikrinimą išdavęs subjektas negali įvykdyti savo įsipareigojimų ir Pirkėjui raštu pareikalavus Rangovas per 10 (dešimt) darbo dienų nepateikia naujo užtikrinimo tomis pačiomis sąlygomis kaip ir ankstesnysis;

133.10. kai pratęsus Sutarties galiojimo laikotarpį, Rangovas nepateikia atitinkamai pratęsto Sutarties įvykdymo užtikrinimo;

133.11. jei Rangovo mokėtinų delspinigių suma viršija 10 (dešimt) procentų Sutarties kainos;

133.12. dėl kitų Rangovo padarytų Sutarties pažeidimų, dėl kurių Sutarties vykdymas tampa neįmanomas.

134. Rangovas, prieš 10 (dešimt) darbo dienų įspėjęs Pirkėją, turi teisę vienašališkai nutraukti Sutartį:

134.1. jei Pirkėjas sustabdė Sutarties vykdymą ilgiau nei 180 (vieną šimtą aštuoniasdešimt) kalendorinių dienų, ir tai daroma ne dėl Rangovo kaltės, ir Rangovo reikalavimu ji neatnaujinama per 30 (trisdešimt) kalendorinių dienų;

134.2. jei Pirkėjas ne dėl Rangovo kaltės vėluoja sumokėti daugiau nei 90 (devyniasdešimt) kalendorinių dienų nuo Sutartyje nurodyto sumokėjimo termino pabaigos;

134.3. dėl kitų Pirkėjo padarytų Sutarties pažeidimų, dėl kurių Sutarties vykdymas tampa neįmanomas.

135. Prieš vienašališkai nutraukdamas Sutartį, Pirkėjas ar Rangovas išsiunčia registruotą laišką su jo gavimo patvirtinimu, kuriame nustato naują terminą sutartiniams įsipareigojimams įvykdyti, ne trumpesnį kaip 10 kalendorinių dienų nuo laiško pristatymo dienos.

136. Nutraukęs Sutartį, Pirkėjas teisės aktų nustatyta tvarka gali sudaryti Sutartį su trečiąja šalimi. Pirkėjas turi teisę reikalauti iš Rangovo padengti papildomas išlaidas, atsiradusias dėl naujos Sutarties sudarymo su trečiąja šalimi, jei Sutartis buvo nutrukta dėl Rangovo kaltės.

137. Sutartį nutraukus dėl Rangovo kaltės, Rangovas neturi teisės į kokių nors patirtų nuostolių ar žalos kompensaciją.

138. Rangovas turi teisę reikalauti iš Pirkėjo padengti dėl Sutarties nutraukimo patirtus nuostolius, jei Sutartis yra nutrakta dėl Pirkėjo kaltės ir tokie nuostoliai pagrįsti atitinkamais dokumentais. Šios žalos ar nuostolių atlyginimo dydis negali viršyti Sutarties kainos.

139. Sutartis gali būti nutraukiama Pirkėjo ir Rangovo sutarimu. Viena Sutarties šalis, atsižvelgdama į susidariusias aplinkybes, dėl kurių Sutarties neįmanoma įvykdyti, gali inicijuoti Sutarties nutraukimą, pateikdama kitai Sutarties šaliai Sutarties nutraukimo būtinybę pagrindžiantį raštą.

140. Pirkėjas po Sutarties nutraukimo turi kiek galima greičiau patvirtinti laiku atliktų darbų ar jų dalies vertę. Taip pat parengiama ataskaita apie Sutarties nutraukimo dieną esančią Rangovo skolą Pirkėjui ir Pirkėjo skolą Rangovui.

141. Jei Sutartis nutraukiama Pirkėjo iniciatyva dėl Rangovo kaltės, Pirkėjo patirti nuostoliai ar išlaidos, be atskiro pranešimo Rangovui ir nereikalaujant jo sutikimo, išieškomi išskaičiuojant juos iš Rangovui mokėtinų sumų arba pagal Rangovo pateiktą užtikrinimą.

142. Sutartį nutraukus dėl Rangovo kaltės, be jam priklausančio atlyginimo už laiku atliktus darbus, Rangovas neturi teisės į jokių jo patirtų nuostolių ar žalos kompensaciją.

143. Sutarties nutraukimas atleidžia Rangovą ir Pirkėją nuo Sutarties vykdymo.

144. Sutarties nutraukimas neturi įtakos ginčų nagrinėjimo tvarką nustatančių Sutarties sąlygų ir kitų Sutarties sąlygų galiojimui, jeigu šios sąlygos pagal savo esmę lieka galioti ir po Sutarties nutraukimo.

145. Sutarties nutraukimo atveju, Rangovas gali reikalauti grąžinti jam viską, ką jis yra perdavęs Pirkėjui vykdydamas Sutartį, jeigu jis tuo pat metu grąžina Pirkėjui visa tai, ką buvo iš pastarojo gavęs. Kai grąžinimas natūra neįmanomas ar nepriimtinas dėl Sutarties dalyko pasikeitimo, atlyginama pagal to, kas buvo gauta, vertę pinigais, jeigu toks atlyginimas neprieštarauja protingumo, sąžiningumo ir teisingumo kriterijams. Jeigu Sutarties vykdymas yra tęstinis ir dalus, galima reikalauti grąžinti tik tai, kas buvo gauta po Sutarties nutraukimo. Restitucija neturi įtakos sąžiningų trečiųjų asmenų teisėms ir pareigoms.

**XXIII SKYRIUS**

**NENUGALIMA JĖGA (FORCE MAJEURE)**

146. Šalis atleidžiama nuo atsakomybės už Sutarties neįvykdymą, jeigu ji įrodo, kad Sutartis neįvykdyta dėl aplinkybių, kurių ji negalėjo kontroliuoti bei protingai numatyti Sutarties sudarymo metu, ir kad negalėjo užkirsti kelio šių aplinkybių ar jų pasekmių atsiradimui. Nenugalima jėga (force majeure) nelaikoma tai, kad rinkoje nėra reikalingų prievolei vykdyti prekių, Sutarties šalis neturi reikiamų finansinių išteklių arba skolininko kontrahentai pažeidžia savo prievoles.

147. Jeigu aplinkybė, dėl kurios neįmanoma Sutarties įvykdyti, laikina, tai šalis atleidžiama nuo atsakomybės tik tokiam laikotarpiui, kuris yra protingas atsižvelgiant į tos aplinkybės įtaką Sutarties įvykdymui.

148. Sutarties neįvykdžiusi šalis privalo pranešti kitai šaliai apie šiame skyriuje nurodytos aplinkybės atsiradimą bei jos įtaką Sutarties įvykdymui. Jeigu šio pranešimo kita šalis negauna per protingą laiką po to, kai Sutarties neįvykdžiusi šalis sužinojo ar turėjo sužinoti apie tą aplinkybę, tai pastaroji šalis privalo atlyginti dėl pranešimo negavimo atsiradusius nuostolius.

149. Šio skyriaus nuostatos neatima iš kitos šalies teisės nutraukti Sutartį arba sustabdyti jos įvykdymą, arba reikalauti sumokėti palūkanas.

150. Atleidžiant šalį nuo atsakomybės pagal Sutartį, turi būti vadovaujamasi Atleidimo nuo atsakomybės esant nenugalimos jėgos (force majeure) aplinkybėms taisyklėmis, patvirtintomis 1996 m. liepos 15 d. Lietuvos Respublikos Vyriausybės nutarimu Nr. 840.

151. Rangovas nenaudoja alternatyvių būdų, dėl kurių gali atsirasti papildomų išlaidų, jei Pirkėjas nenurodo jam to daryti. Jei, vykdydamas Pirkėjo nurodymus arba naudodamas alternatyvius būdus, Rangovas patiria papildomų išlaidų, jas turi atlyginti Pirkėjas.

**XXIV SKYRIUS**

**GINČŲ SPRENDIMO TVARKA**

152. Ginčai tarp Sutarties šalių gali būti sprendžiami derybomis arba teisme.

153. Sutarties šalys visus ginčus siekia išspręsti derybomis. Kilus ginčui viena Sutarties šalis raštu išdėsto savo nuomonę kitai šaliai ir pasiūlo ginčo sprendimą. Gavusi pasiūlymą ginčą spręsti derybomis, šalis privalo j jį atsakyti per 30 (trisdešimt) kalendorinių dienų. Ginčas turi būti išspręstas per ne ilgesnį nei 60 (šešiasdešimt) kalendorinių dienų terminą nuo derybų pradžios. Jei ginčo išspręsti derybomis nepavyksta arba jei kuri nors šalis laiku neatsako į pasiūlymą ginčą spręsti derybomis, kita šalis turi teisę, įspėdama apie tai kitą šalį, pereiti prie kito ginčų sprendimo procedūros etapo.

154. Visi ginčai, kylantys dėl šios Sutarties, nepavykus jų išspręsti derybomis, sprendžiami teisme pagal Pirkėjo buvimo vietą, jei įstatymai nenustato išimtinio bylų teismingumo.

155. Rangovas, manydamas, kad Pirkėjas nepagrįstai nutraukė Sutartį dėl esminio Sutarties pažeidimo, turi teisę pareikšti ieškinį teismui per 30 (trisdešimt) dienų nuo Sutarties nutraukimo.

**XXV SKYRIUS**

**ASMENS DUOMENŲ APSAUGA**

156. Vykdydamos Sutartį, šalys įsipareigoja asmens duomenų tvarkymą vykdyti teisėtai – laikydamosi Bendrojo duomenų apsaugos reglamento 2016/679 (BDAR), Lietuvos Respublikos asmens duomenų teisinės apsaugos įstatymo ir kitų teisės aktų, reglamentuojančių asmens duomenų tvarkymą.

157. Šalių atstovų, darbuotojų ar kitų fizinių asmenų, pasitelktų Sutarčiai sudaryti ar vykdyti, duomenys tvarkomi Sutarties sudarymo ir vykdymo, teisėto intereso siekiant pasinaudoti iš Sutarties kylančiomis teisėmis, pareikšti ar apsiginti nuo ieškinių ar kitų reikalavimų, taip pat siekiant įvykdyti Šaliai taikomuose teisės aktuose numatytas pareigas tikslais bei juos atitinkančiais teisiniais pagrindais.

158. Šalys asmens duomenis saugo ne ilgiau nei to reikalauja duomenų tvarkymo tikslai ar numato teisės aktai, jeigu juose yra nustatytas ilgesnis duomenų saugojimas. Asmens duomenys saugomi sutarties galiojimo laikotarpiu ir jai pasibaigus tol, kol iš sutartinių santykių gali kilti pagrįstų reikalavimų arba kiek to reikia Šalių teisėtiems interesams įgyvendinti ir apsaugoti. Nereikalingi asmens duomenys sunaikinami.

159. Gali būti tvarkomi šie šalių vadovų, kitų darbuotojų, atsakingų asmenų ar atstovų, atstovaujančių šalims, duomenys: vardas, pavardė; kontaktiniai duomenys (darbo telefono numeris, darbo elektroninis paštas, darbovietės adresas; užimamos pareigos; įgaliojimų (atstovavimo) duomenys; šalių vardu ir interesais vykdomas susirašinėjimas ar kiti duomenys, suformuojami Sutarties sudarymo ir vykdymo metu.

160. Tvarkomus duomenis gali gauti: šalių darbuotojai, atsakingi už šalių tarpusavio bendradarbiavimą ir ryšių palaikymą, taip pat vykdantys buhalterinės apskaitos, informacinių sistemų priežiūros, verslo rodiklių analitikos ir verslo planavimo funkcijas; informacinių sistemų, kurias šalys naudoja tarpusavio santykių valdymui, teikėjai ir prižiūrėtojai; Mokesčių inspekcija bei kiti asmenys, kuriems teikti asmens duomenis šalis įpareigoja teisės aktai; bankai; Šalių pasitelkiami kiti asmenys, susiję su Sutarties vykdymu.

161. Šalys įsipareigoja tinkamai informuoti visus fizinius asmenis (darbuotojus, įgaliotinius, valdymo organų narius, savo subtiekėju darbuotojus ir kitus atstovus), kurie bus pasitelkti Sutarčiai su šalimis sudaryti ir vykdyti, apie tai, kad jų asmens duomenys bus arba gali būti perduoti šalims ir bus arba gali būti šalių tvarkomi Sutarties 1 punkte nurodytais tikslais; kur ir kiek laiko asmens duomenys bus saugomi, ir kas turės galimybę su jais susipažinti.

**XXVI SKYRIUS**

**DOKUMENTŲ SAUGOJIMAS IR JŲ TIKRINIMAS**

162. Visi sąnaudas ir pajamas pagal šią Sutartį patvirtinantys dokumentai turi būti saugomi 10 (dešimt) metų nuo galutinio mokėjimo pagal Sutartį.

163. Rangovas privalo suteikti sąlygas Pirkėjui bei kitoms kompetentingoms institucijoms, kurioms ši teisė yra suteikta įstatymais ar kitais teisės aktais, tikrinti projekto įgyvendinimą ir, jei reikės, atlikti išsamų auditą tikrinant apskaitos dokumentus ir bet kokius kitus su projekto finansavimu susijusius dokumentus. Ši teisė tikrinti galioja 10 (dešimt) metų nuo Sutarties įvykdymo.

164. Šiuo tikslu Rangovas įsipareigoja sudaryti sąlygas kompetentingų institucijų darbuotojams atvykti į Sutarties vykdymo vietas, taip pat prieiti prie informacinių sistemų, duomenų bazių ir susipažinti su dokumentais, susijusiais su techniniu ir finansiniu projekto valdymu, ir stengtis jiems padėti.

**XXVII SKYRIUS**

**ELEKTRONINIS PARAŠAS**

165. Jei Sutartis ar Sutarties vykdomieji dokumentai pasirašomi elektroniniu būdu, jie turi būti pasirašyti kvalifikuotu elektroniniu parašu, atitinkančiu 2014 m. liepos 23 d. Europos Parlamento ir Tarybos reglamentą (ES) Nr. 910/2014 dėl elektroninės atpažinties ir elektroninių operacijų patikimumo užtikrinimo paslaugų vidaus rinkoje, kuriuo panaikinama Direktyva 1999/93/EB (OL 2014 L 273, p. 73) (toliau – Reglamentas Nr. 910/2014).

166. Kvalifikuotas elektroninis parašas priimamas šiomis sąlygomis:

166.1. dokumentams pateikti skirtos elektroninės priemonės sudaro galimybes techniškai tvarkyti reikalaujamą kvalifikuoto elektroninio parašo formatą, nustatytą Reglamento Nr. 910/2014 27 straipsnyje nurodytuose įgyvendinimo aktuose. Jeigu dokumentai pateikiami kitokiu elektroninio parašo formatu, į elektroninio parašo arba elektroninio dokumento laikmeną turi būti įtraukta informacija apie esamas patvirtinimo galimybes, kuriomis naudojantis galima būtų internetu neatlygintinai ir asmenims, kuriems pateikiamų dokumentų kalba nėra gimtoji, suprantamu būdu patvirtinti gautą elektroninį parašą kaip kvalifikuotą elektroninį parašą;

166.2. jeigu dokumentai pasirašyti kvalifikuotu elektroniniu parašu, patvirtintu galiojančiu kvalifikuotu elektroninio parašo sertifikatu, kurį išdavė sertifikavimo paslaugų teikėjas, įtrauktas į patikimą sąrašą, sudarytą vadovaujantis Reglamento Nr. 910/2014 22 straipsnyje nurodytais įgyvendinimo aktais, jokie papildomi reikalavimai, kurie trukdytų naudoti tokius parašus, nekeliami.

167. Kvalifikuotu elektroniniu parašu turi būti pasirašyta visa Sutartį sudarančių dalių (dokumentų) elektroninė byla.

**XXVIII SKYRIUS**

**KONFIDENCIALUMAS**

168. Visa bet kokia forma ar būdu perduota informacija, net jei ji nėra pažymėta kaip konfidenciali, kurią atskleidžia viena Sutarties šalis kitai Sutarties šaliai, susijusi su šios Sutarties sudarymu, turiniu, vykdymu, yra laikoma konfidencialia informacija, išskyrus informaciją, kuri privalo būti paskelbta Viešųjų pirkimų įstatymo nustatyta tvarka.

169. Sutarties šalys įsipareigoja saugoti ir neatskleisti konfidencialios informacijos jokiai trečiajai šaliai be išankstinio rašytinio kitos Sutarties šalies sutikimo, išskyrus Europos Sąjungos ir Lietuvos Respublikos teisės aktuose nustatytus atvejus.

\_\_\_\_\_\_\_\_\_\_\_\_\_\_\_\_

2 priedo dalis

Veiklų sąrašas

|  |  |  |  |  |
| --- | --- | --- | --- | --- |
| **Eil. Nr.** | **Darbų gupių (etapų) pavadinimai** |  | ***Darbų grupės (etapo) kainos mėnesinis išskaidymas procentais pagal Rangovo planuojamą Darbų grupės (etapo) įvykdymą*** | ***Kaina*** ***(Eur) be PVM***  |
| **I mėnuo** | **II mėnuo** | **III mėnuo** | **IV mėnuo** | **V mėnuo** |
| **1.** | **Paruošiamieji darbai** |  |  |  |  |  |  |
| **2.** | **Pagrindiniai darbai** |  |  |  |  |  |  |
| **3.** | **Baigiamieji darbai** |  |  |  |  |  |  |
| **4.** | **Parengti pastato kadastrinių matavimų bylą su atitinkančia patikra registracijai VĮ Registrų centre** |  |  |  |  |  |  |
| **Suma be PVM (Eur)****PVM *[tarifas]*****Bendra suma su PVM (Eur)** |  |
|  |
|  |

Rangovas

20\_\_m. \_\_\_\_\_\_\_\_\_\_\_\_\_\_\_\_\_\_ mėn. \_\_\_\_d.

3 priedas

**Atliktų darbų akto forma**

**ATLIKTŲ DARBŲ AKTAS Nr.\_\_\_\_**

**Data\_\_\_\_\_\_\_\_\_\_\_**

**Pirkėjas:**

**Rangovas:**

**Objektas:**

**Sudaryta už \_\_\_\_\_\_m.\_\_\_\_\_\_\_\_\_\_mėn.**

|  |  |  |  |  |  |
| --- | --- | --- | --- | --- | --- |
| **Eil.** **Nr.** | Darbų grupių (etapų) pavadinimas | Kaina pagal Sutartį (Eur) be PVM | Atliktų Darbų grupės (etapo) dalis (%) nuo Darbų pradžios | Atliktų Darbų grupės (etapo) dalis (%) per atsiskaitomą laikotarpį | Atliktų Darbų grupės (etapo) per atsiskaitomą laikotarpį suma (Eur) be PVM |
|  | *[Darbų grupės (etapo) pavadinimas pagal Veiklų sąrašą]* |  |  |  |  |
|   |  |  |  |   |   |
|  |  |  |  |   |   |
|   |   |  |  |   |   |
|   |   |  |  |   |   |
|   |   |  |  |   |   |
|   |   |  |  |   |   |
|   |   |  |  |   |   |
|   |   |  |  |   |   |
|   |   |  |  |   |   |
|   |   |  |  |   |   |
|   |   |  |  |   |   |
|   |   |  |  **Suma be PVM (Eur):** |   |
|   |   |  | **PVM** *[tarifas]***:**  |  |
|  |  |  | **Bendra suma su PVM (Eur):** |  |

Pirkėjas Rangovas

20\_\_m. \_\_\_\_\_\_\_\_\_\_\_\_\_\_\_\_\_\_ mėn. \_\_\_\_d. 20\_\_m. \_\_\_\_\_\_\_\_\_\_\_\_\_\_ mėn. \_\_\_\_\_\_\_\_\_\_d.

4 priedas

**Darbų perdavimo–priėmimo akto forma**

**DARBŲ PERDAVIMO**–**PRIĖMIMO AKTAS**

 *[Akto sudarymo vieta]*, .......... m. ............................... ........... d.

*[Rangovo pavadinimas]*, atstovaujama .............................................., veikiančio pagal ........................................................................................................., toliau vadinamas Rangovu, ir *[Pirkėjas pavadinimas]*, atstovaujama ..........................................., veikiančio pagal ......................................................................................, toliau vadinamas Pirkėju (toliau kartu vadinamos Šalimis, o kiekviena atskirai – Šalimi), vadovaudamiesi Šalių sudaryta *[sutarties pavadinimas, sudarymo data]* sutartimi (toliau – vadinama Sutartimi), bei papildomais susitarimais Nr. \_\_\_\_\_\_\_\_\_ , sudarė šį Darbų perdavimo-priėmimo aktą:

1. Rangovas perduoda Pirkėjui atliktus Darbus ...................................................... *[Darbų pavadinimas, sutampantis su Sutarties specialiųjų sąlygų 1 punkte esančiu Darbų pavadinimu]*, o Užsakovas šiuos atliktus Darbus priima.

2. Už atliktus Darbus Pirkėjas įsipareigoja sumokėti Rangovui likusią....................... Eur (.................................................................................................... eurų) sumą Šalių sudarytoje Sutartyje nustatyta tvarka.

3. Šalys patvirtina, kad Darbai yra atlikti pilnai ir tinkamai. Pirkėjas neturi Rangovui pretenzijų dėl atliktų Darbų kokybės.

4. Šis aktas sudarytas dviem egzemplioriais, kurie abu turi vienodą teisinę galią. Vienas egzempliorius pateikiamas Rangovui, kitas lieka Pirkėjui.

|  |  |
| --- | --- |
| **Rangovas** | **Pirkėjas** |
| [Pavadinimas]  | [Pavadinimas] |
| [Buveinės adresas] | [Buveinės adresas] |
| [Telefonas, faksas] | [Telefonas, faksas] |
| [Įmonės kodas] | [Įmonės kodas] |
| [PVM mokėtojo kodas] |  |
|  |  |
|  |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Parašas[Pareigos, vardas ir pavardė] | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Parašas[Pareigos, vardas ir pavardė] |

5 priedas

|  |
| --- |
| **Statybvietės priėmimo – perdavimo aktas****[Data]** |
| Rangos sutarties numeris: |
| **Statybvietės adresas:**  |
| Pirkėjas – *[pavadinimas]*, vadovaudamasis Sutarties bendrųjų sąlygų 13 punkto nuostatomis šiuo Statybvietės priėmimo - perdavimo aktu suteikia Rangovui – *[pavadinimas]* Statybvietės valdymo teisę.Rangovas, šiuo aktu perėmęs Statybvietę, tampa atsakingu už Statybvietę ir jos prieigas pagal Sutartį. Rangovas, pasirašydamas šį aktą patvirtina, kad:1. Statybvietės ribos pažymėtos brėžinyje, fiziškai parodytos Rangovo atstovui.
2. Rangovui yra perduotas Statybvietės ribų brėžinys.

Statybvietės priėmimo - perdavimo metu yra užfiksuota esama Statybvietės priklausinių būklė, už kurią Rangovas nėra atsakingas:1.
 |
| **Priedai:** 1. Statybvietės ribų brėžinys;
2. Esamą Statybvietės priklausinių būklę apibūdinantys priedai, nuotraukos, aprašymai ar kita.
 |
| **Rangovo atstovas** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Parašas:\_\_\_\_\_\_\_\_\_\_\_\_\_\_\_\_\_\_\_\_\_\_ Data** |
| **Pirkėjo atstovas** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Parašas:\_\_\_\_\_\_\_\_\_\_\_\_\_\_\_\_\_\_\_\_\_\_ Data** |

6 priedas

**TRIŠALĖS ATSISKAITYMO SUTARTIES FORMA**

TRIŠALĖ ATSISKAITYMO SUTARTIS

202.. m. ..........d.

**Perkančiosios organizacijos pavadinimas:**

Įmonės kodas:

Adresas:

Atsiskaitomosios sąskaitos numeris:

toliau – Pirkėjas,

Rangovo pavadinimas:

Įmonės kodas:

PVM mokėtojo kodas:

Adresas:

Atsiskaitomosios (-ųjų) sąskaitos (-ų) numeris (-iai) mokėjimams vykdyti:

toliau – Rangovas,

(Jeigu tai jungtinės sutarties veiklos pagrindu veikianti ūkio subjektų grupė, nurodyti, iš kokių ūkio subjektų sudaryta, visų šių subjektų pavadinimus, įmonės ir PVM kodus, adresus, atsakingojo partnerio pavadinimą bei šį partnerį atstovaujančio asmens pareigas, vardą ir pavardę)

ir

**Subrangovo pavadinimas:**

Įmonės kodas:

PVM mokėtojo kodas:

Adresas:

Atsiskaitomosios (-ųjų) sąskaitos (-ų) numeris (-iai) mokėjimams vykdyti:

toliau – Subrangovas,

toliau kiekviena atskirai vadinama Šalimi, o visos kartu vadinamos Šalimis, atsižvelgdamos j tai, kad [Pirkėjas ir Rangovas] [įrašyti datą*]* sudarė viešojo pirkimo-pardavimo sutartį Nr. [įrašyti numerį*]* (toliau – Pirkimo sutartis), siekdamos nustatyti tiesioginio atsiskaitymo tvarką pagal Pirkimo sutarties specialiųjų sąlygą [įrašyti punkto numerį*]* punktą, sudarė šią trišalę atsiskaitymo sutartį (toliau – Trišalė sutartis).

I SKYRIUS

SUTARTIES DALYKAS

1. Šios Trišalės sutarties dalykas yra tiesioginio atsiskaitymo su Subrangovu tvarka ir sąlygos.

**II SKYRIUS**

**ATSISKAITYMO TVARKA**

2. Avansinis mokėjimas nemokamas.

3. Kiekvieno tarpinio mokėjimo suma nustatoma pagal atliktų darbų apimtį ir jos vertę.

4. Subrangovas prieš teikdamas mokėjimo dokumentus Pirkėjui pateikia Rangovo pasirašymui ir patvirtinimui tinkamai įformintus Pirkimo sutarties vykdymo dokumentus (po 3 (tris) egzempliorius): atliktų darbų aktą ir Pirkimo sutarties įgyvendinimo ataskaitą (jeigu taikoma).

5. Sutarties Šalys susitaria, jog Subrangovo pateikti Pirkimo sutarties vykdymo dokumentai laikomi tinkamai įformintais ir pateiktais, jeigu nurodytuose dokumentuose pateikta informacija apie Subrangovo atliktus darbus yra teisinga, atlikti darbai bei dokumentų įforminimas atitinka Pirkimo sutarties sąlygas;

6. Rangovas gavęs iš Subrangovo Pirkimo sutarties vykdymo dokumentus patikrina juos ir nustatęs, kad dokumentuose pateikta informacija apie Subrangovo atliktus darbus yra teisinga, atlikti darbai atitinka Pirkimo sutarties sąlygas, pateikti dokumentai įforminti tinkamai, ne vėliau kaip per 3 (tris) darbo dienas nuo tokių dokumentų gavimo dienos:

6.1. Pasirašo ir patvirtina atliktų darbų aktą;

6.2. Pasirašo ir patvirtina Pirkimo sutarties įgyvendinimo ataskaitą (jeigu taikoma);

6.3. Pateikia Pirkimo sutarties vykdymo dokumentus Pirkėjui.

7. Jeigu Rangovas nustato, kad Subrangovo pateikti Pirkimo sutarties vykdymo dokumentai yra netinkamai įforminti, pateikti ne visi Pirkimo sutarties vykdymo išlaidas pagrindžiantys dokumentai, dokumentuose pateikta informacija apie atliktus darbus yra neteisinga, atlikti darbai neatitinka Pirkimo sutarties sąlygų ar esant kitiems neatitikimams Rangovas turi ne vėliau kaip per 5 (penkias) darbo dienas nuo tokio sprendimo priėmimo dienos, raštu informuoti apie tai Subrangovą, nurodydamas trūkumus ir nustatydamas protingą terminą trūkumams pašalinti.

8. Per Rangovo nustatytą terminą Subrangovui pašalinus trūkumus, Rangovas nustatyta tvarka pakartotinai patikrina dokumentus ir pateikia pasirašytus ir patvirtintus dokumentus Pirkėjui.

9. Pirkėjas ne vėliau kaip per [nurodyti terminą] nuo Pirkimo sutarties vykdymo dokumentų gavimo dienos, patikrina pateiktus dokumentus ir, jeigu pateikti dokumentai yra tinkamai įforminti, dokumentuose pateikta informacija apie atliktus darbus yra teisinga, atlikti darbai atitinka Pirkimo sutarties sąlygas, pasirašo atliktų darbų aktą ir kitus dokumentus, jei taikoma, bei pateikia pasirašytus dokumentus (po 1 (vieną) egzempliorių) Rangovui ir Subrangovui.

10. Jeigu Pirkėjas nustato, kad Rangovo pateikti dokumentai yra netinkamai įforminti arba pateikti ne visi Pirkimo sutarties vykdymo išlaidas pagrindžiantys dokumentai arba dokumentuose pateikta informacija apie atliktus darbus yra neteisinga, atlikti darbai neatitinka Pirkimo sutarties sąlygų ar esant kitiems neatitikimams, ne vėliau kaip per 5 (penkias) darbo dienas nuo tokio sprendimo priėmimo dienos, raštu informuoja Rangovą, nurodydamas trūkumus ir nustatydamas protingą terminą trūkumams pašalinti

11. Per Pirkėjo nustatytą terminą Rangovui pašalinus trūkumus ir pakoregavus dokumentus, Pirkėjas ne vėliau kaip per 3 (tris) darbo dienas nuo visų tinkamai įformintų dokumentų gavimo dienos, pasirašo atliktų darbų aktą ir kitus dokumentus, jei taikoma, ir pateikia pasirašytus dokumentus Rangovui ir Subrangovui.

12. Subrangovas tik gavęs be išlygų visų Šalių suderintą ir pasirašytą atliktų darbų aktą, suformuoja elektroninę sąskaitą faktūrą / PVM sąskaitą faktūrą (toliau – Elektroninė sąskaita) ir per sistemą „E. sąskaita“ pateikia ją Pirkėjui.

13. Jei Subrangovas pateikia sąskaitą kitomis priemonėmis, Pirkėjas turi teisę tokios sąskaitos neapmokėti.

14. Pirkėjas ne vėliau kaip per [nurodyti terminą, kuris turi būti ne ilgesnis, už Pirkimo sutartyje nurodytą atsiskaitymo terminą] nuo Elektroninės sąskaitos gavimo dienos, patikrina Elektroninę sąskaitą ir, jeigu pateikta Elektroninė sąskaita yra tinkamai įforminta perveda lėšas į Subrangovo nurodytą banko sąskaitą.

15. Ne vėliau kaip per 5 (penkias) darbo dienas po kiekvieno kalendorinio mėnesio pabaigos Pirkėjas raštu teikia informaciją Rangovui apie per ataskaitinį mėnesį atliktus mokėjimus Subrangovui.

**III SKYRIUS**

**PAKEITIMO IR NUTRAUKIMO SĄLYGOS**

16. Visi Trišalės sutarties pakeitimai galioja tik tada, kai jie sudaryti raštu ir pasirašyti Šalių įgaliotų atstovų. Tokie Trišalės sutarties pakeitimai yra neatskiriama Trišalės sutarties dalis.

17. Sutarties sąlygų keitimą gali inicijuoti kiekviena Sutarties Šalis, pateikdama kitai Šaliai atitinkamą prašymą bei jį pagrindžiančius dokumentus. Šalis, gavusi tokį prašymą, privalo jį išnagrinėti per 10 (dešimt) darbo dienų ir kitai Šaliai pateikti motyvuotą raštišką atsakymą. Šalių nesutarimo atveju sprendimo teisė priklauso Pirkėjui.

18. Trišalė sutartis keičiama šiais atvejais:

18.1. kai keičiamos Pirkimo sutarties sąlygos, turinčios įtakos Trišalės sutarties įgyvendinimui;

18.2. kai keičiamos Subrangos sutarties sąlygos, turinčios įtakos Trišalės sutarties įgyvendinimui;

18.3. kitais atvejais.

19. Trišalė sutartis gali būti nutraukiama raštišku abiejų Salių susitarimu šiais atvejais:

19.1. kai atsisakoma tiesioginio atsiskaitymo būdo;

19.2. kai nutraukiama Subrangos sutartis;

19.3. kai nutraukiama Pirkimo sutartis.

**IV SKYRIUS**

**ŠALIŲ ATSAKOMYBĖ**

20. Šalių atsakomybė yra nustatoma pagal galiojančius Lietuvos Respublikos teisės aktus, šią Trišalę sutartį ir kitus su šios sutarties vykdymu susijusius dokumentus. Šalys įsipareigoja tinkamai vykdyti savo įsipareigojimus, prisiimtus šia sutartimi, ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą.

21. Rangovas atsako Pirkėjui už Subrangovo prievolių neįvykdymą ar netinkamą įvykdymą, o Subrangovui už Pirkėjo prievolių neįvykdymą ar netinkamą įvykdymą.

22. Pirkėjas ir Subrangovas neturi teisės reikšti vienas kitam piniginių reikalavimų, susijusių su sutarčių, kiekvieno iš jų sudarytų su Rangovui, pažeidimu.

**V SKYRIUS**

**BAIGIAMOSIOS NUOSTATOS**

23. Nė viena Šalis neturi teisės perleisti visų arba dalies teisių ir pareigų pagal šią Trišalę sutartį.

24. Bet kokios nuostatos negaliojimas ar prieštaravimas Lietuvos Respublikos įstatymams ar kitiems norminiams teisės aktams šioje Sutartyje neatleidžia Šalių nuo prisiimtų įsipareigojimų vykdymo, taip pat neturi įtakos kitų Sutarties nuostatų galiojimui Šiuo atveju tokia nuostata turi būti pakeista atitinkančia teisės aktų reikalavimus kiek įmanoma artimesne Trišalės sutarties tikslui bei kitoms jos nuostatoms.

25. Trišalės sutarties Šalys susirašinėja lietuvių kalba. Visi pranešimai, sutikimai ir kitas susižinojimas, kuriuos Šalis gali pateikti pagal šią sutartį, bus laikomi galiojančiais ir įteiktais tinkamai, jeigu yra asmeniškai pateikti kitai Šaliai arba išsiųsti registruotu ar elektroniniu paštu preambulėje nurodytais adresais, kitais adresais, kuriuos nurodė viena Šalis, pateikdama pranešimą.

26. Sutarties įsigaliojimo data laikoma sutarties pasirašymo diena, jei Šalys pasirašo skirtingu metu, Sutarties įsigaliojimo data laikoma paskutiniosios Šalies parašo data.

27. Sutartis sudaryta trimis egzemplioriais lietuvių kalba, turinčiais vienodą teisinę galią, kiekvienai Šaliai po vieną egzempliorių.

28. Šiuo Šalys patvirtina, kad Sutartį perskaitė, suprato jos turinį ir pasekmes, priėmė ją kaip atitinkančią jų tikslus ir pasirašė aukščiau nurodyta data.

|  |  |  |
| --- | --- | --- |
| **Pirkėjo atstovas** | **Rangovo atstovas** | **Subrangovo atstovas** |
| Vardas, Pavardė: |  | Vardas, Pavardė: |  | Vardas, Pavardė: |  |
| Pareigos: |  | Pareigos: |  | Pareigos: |  |
| Parašas: |  | Parašas: |  | Parašas: |  |
| Data: |  | Data: |  | Data: |  |

**TRIŠALĖS ATSISKAITYMO SUTARTIES PERDAVIMO–PRIĖMIMO AKTO FORMA**

**ATLIKTŲ DARBŲ AKTAS NR.**

(data)

|  |  |
| --- | --- |
| Pirkimo sutarties Nr.: |  |
| Pirkimo sutarties pavadinimas: |  |
| Pirkimo sutarties data: |  |
| Trišalės sutarties Nr.: |  |
| Trišalės sutarties data: |  |
| Rangovas: |  |
| Subrangovas: |  |
| Pirkėjas: |  |

Šiuo aktu patvirtinama, kad sutarties vykdymo laikotarpiu subrangovas įvykdė savo įsipareigojimus pagal nurodytą sutartį. Subrangovas atliko Pirkėjui šiuos darbus:

|  |  |  |  |  |  |
| --- | --- | --- | --- | --- | --- |
| **Eil.** **Nr.** | Darbų grupių (etapų) pavadinimas | Kaina pagal Sutartį (Eur) be PVM | Atliktų Darbų grupės (etapo) dalis (%) nuo Darbų pradžios | Atliktų Darbų grupės (etapo) dalis (%) per atsiskaitomą laikotarpį | Atliktų Darbų grupės (etapo) per atsiskaitomą laikotarpį suma (Eur) be PVM |
|  | *[Darbų grupės (etapo) pavadinimas pagal Veiklų sąrašą]* |  |  |  |  |
|   |  |  |  |   |   |
|   |   |  |  **Suma be PVM (Eur):** |   |
|   |   |  | **PVM *[tarifas]*:** |  |
|  |  |  | **Bendra suma su PVM (Eur):** |  |

Šis aktas neatleidžia Rangovo bei Pirkėjo nuo likusių jų sutartinių įsipareigojimų pagal nurodytą Sutartį vykdymo.

|  |  |  |
| --- | --- | --- |
| Perdavė Subrangovo atstovas | Patvirtino Rangovo atstovas | Priėmė Pirkėjo atstovas |
| Vardas, Pavardė: |  | Vardas, Pavardė: |  | Vardas, Pavardė: |  |
| Pareigos: |  | Pareigos: |  | Pareigos: |  |
| Parašas: |  | Parašas: |  | Parašas: |  |
| Data: |  | Data: |  | Data: |  |